text:
LISA Í HOYDØLUM
Mentamálaráðið søkir í lýsing tann 30.03.2017 eftir uppskotum til, hvat ið Hoydalar kunna brúkast til, nú Glasir skjótt flytur út í Marknagil. Mentamálaráðið eigur bygningarnar hjá Glasi í Hoydølum og varðar av økinum fyri Føroya Landsstýri. LISA skjýtur upp, at bygningarnir í Hoydølum verða latnir LISA at gera eina miðstøð fyri tey virkisøki, ið eru umboðað í limafeløgunum hjá LISA. Her er faldarin sum lýsur visiónina limafeløgini hjá LISA hava um Hoydalar.
ABOUT ME
Tørvurin
LISA sær í Hoydølum ein søguligan møguleika fyri at gera eitt umhvørvi, har listafólk arbeiða hvør sær, tvørfakligt og savna altjóða samstarvsfelagar á einum staði at framleiða og sýna fram.Ein listalig miðstøð savnar fólk um listaskapan og listaligar upplivingar í Hoydølum. Hoydalar sum eitt livandi, opið stað á tremur við tilboðum til borgararnar og samstundis eitt stað, sum kann bjóða arbeiðsfrið og sjálvvalda avbyrging til hugsavnan í egnum arbeiðshølum.. Hetta stigið av fkeksibiliteti í sjálvum arkitekturinum finna vit ikki aðrastaðni í Føroyum. Her ber til at gera eina black box í auluni og eina white cube í fimleikahøllini í hinum endanum. Harímillum eitt fyri almenninginum opið øki við matstovu, kafé og fakbókasavni.HEINTA FALDARAN HER
ABOUT ME
Hølini
Arkitektoniskt eru Hoydalar soleiðis háttaðir, at har ber til bæði at nøkta grundleggjandi hølistørv til framleiðslu og eisini at skapa eitt umhvørvi. Talan er um nógvar fermetrar av ymsum slagi Studentaskúlin, dreingjakostdeildin, gentukostdeilidn og at enda doktarahúsini eru so fjølbroytt høli, at tey kunna húsa tí, tørvur er á.Sagt í stuttum er rúm fyri hesum í Hoydølum: • Framleiðslu • Tiltøkum og framsýningum • Tvørfakligum samstarvi • Altjóða netverkum • ListafólkabústøðumHEINTA FALDARAN HER
VIÐMÆLI
“Søguliga sæð hevur altíð verið eitt tætt samanspæl millum vísindi og list. Hesi hava givið hvørjum øðrum íblástur og um somu tíð ment og bjóðað hvørjum øðrum av.
Fróðskaparsetrið er vaksið nógv seinastu árini, og eitt granskingarumhvørvi búnast alsamt í Føroyum. Fáa vit eitt yrkislistarligt umhvørvi í Hoydølum kunnu hesi økini lyfta seg upp á nýggjar hæddir og koma í eitt dynamiskt og spennandi samanspæl, øllum samfelagnum at frama ”
Ólavur Ellefsen Íverkseti
_____
“Yrkisleiklistin er sprottin úr áhugaleiklistini og hevur áhaldandi ment seg ígjøgnum árini, tí áhugaleiklistin hjá eiri hevur virkað sum ein lopfjøl at gera leiklistina til eitt yrki burturav. At yrkisleiklistin hevur tað gott í Føroyum, er soleiðis við til at menna ikki bara yrkisleiklistina sjálva, men eisini áhugaleiklistina, sum hevur gagn av útbúnum leikstjórum, pallsmiðum, ljós- og ljóðfólki o.s.fr. í leikuppsetingum og ikki minst sum undirvísarum í ymiskum skeiðsvirksemi ”
Noomi Reinert Forkvinna í Megingfelag Áhugaleikarafelag Føroya
_____
“Um vit vilja, kann verkætlanin Hoydalar verða við til at menna alt tað yrkislistarliga virksemi Ikki bara komandi árini, men langt inn í framtíðina. Ein perla, har listafólk mennast í einum felagsumhvørvi, og møguleikar eru at arbeiða tvørfakligt og á hendan hátt geva íblástur listini at frama ”
Jenny C. Petersen Stjóri Tjóðpallur Føroya
_____
“Eg havi í skjótt 15 ár undirvíst myndlist í Føroya Studenta- skúla, frá at lærugreinin var at kalla ein viðfáningur til hon í dag hevur vaksið seg stóra orsakað av stóra áhuganum, sum er í føroyska samfelagnum fyri list. Ein áhugi, ið er tengdur at og treytaður av eini stórari talentmongd, sum als ikki hevur umstøður at menna seg í Føroyum undir verandi umstøðum ”
Kinna Poulsen Studentaskúlalærari
_____
Tað ræður um at skapa karmar, sum gera, at fólk innan ymsu økinini koma í samband við hvønn annan. Rákið at skapa miðstøðir sum hesa, síggja vit allastaðni Vit eiga at taka møguleikan og gera hetta í Føroyum”
Per Zachariassen Sjónvarpsframleiðari og kreativur íverkseti
_____
“Det vil være til stor gavn for færøsk billedkunst med en forening af de forskellige billedkunstneriske aktiviteter under ét og samme tag. Herved kan der på én gang tilbydes ordentlige rammer til den enkelte kunstart, samtidig med at der skabes et kreativt miljø med gensidig inspiration og samarbejde ”
Nils Ohrt Stjóri á Listasavn Føroya
_____
“Det færøske kunstnermiljø ville få utrolig gavn af et kreativt centrum, hvor kunstnere kan udfolde og udvikle ideer og projekter – og samarbejde på tværs af genrer. Hoydalar som sådan et centrum kan blive kunstens smeltedigel og en sand løftestang for det færøske kunst- og kulturmiljø ”
Sif Gunnarsdóttir Stjóri í Norðurlandahúsinum
_____
“I spent 3 days teaching at Hoydalar in May 2016. It was perfect for my work I always need more than one space to respond to and the building offered so many different types of interesting spaces I also needed different outdoor locations near and far from the building and all those were available. I really liked the atmosphere of the building and the fact it was not modern but full of character and memory. I found it very inspiring and the fact that it is so near the coast and the sea was a huge plus too. I would love to teach and perform there in the future ”
Melanie Thompson Leiklistakona, undirvísir í Performance Writing og Landscape Writing _____
_____


c: text/html

text:
Tíðindi
8. oktober 2018
Foreldur í Føroyum hava ikki eins og foreldur í øðrum londum í sama mun møguleika at velja, hvønn skúla børn teirra skulu ganga í; í flestu økjum er ein skúli. Velur tú annan skúla enn tann skúlan, barn títt hoyrir til, skalt tú mangan tvørtur um kommunumark. Bara í Havn eru fleiri skúlar, eisini tveir frískúlar. Tvørrandi møguleikar at velja skúla sambært virðisgrundarlagi og fakligari raðfesting, eitt nú hvørji stevnumið skúlarnir hava, tá ið talan er um at raðfesta eina sunna lesimentan, gera tað uppaftur meiri alneyðugt at skipa átøk, sum gagna øllum skúlum, heldur Janus Vang, nevndarlimur í Heimi & skúla.
- Skúlastýrini hava ongar heimildir, tá ið talan er um, hvørji námsfrøðilig stevnumið einstøku skúlarnir hava, og hvat tey meta hevur týdning námsfrøðiliga, men vit kunnu gera leiðreglur um námsfrøðiliga stigið. Heldur einstaka skúlastýrið, at lesingin í einstaka skúlanum eigur at verða raðfest hægri, so kann skúlastýrið taka málið upp og gera leiðreglur, á sama hátt sum tað kann gera leiðreglur viðvíkjandi trivnaði, happing, sorg og øðrum. Tá ið tað er sagt, so meti eg kortini, at úrslitið av kanningini av lesivanum er so mikið álvarsligt, at tað átti at verið tikið upp sum eitt mál fyri allar skúlarnar, soleiðis at allar skúlaleiðslurnar taka lesimentanina á staðnum upp innanhýsis. Sjálvandi kunnu einstøku skúlastýrini gera sítt, taka lesikanningina upp innanhýsis og viðgera hana saman við lærarunum, men tað, sum hevði havt størri ávirkan, hevði verið at skipað eitt átak, sum røkkur øllum skúlunum í landinum.
Eitt lesiátak munar ikki nóg nógv einsamalt; tað er eisini umráðandi at raðfesta eftirútbúgving og førleikamenning av teimum, sum undirvísa í eitt nú føroyskum og øðrum málum, heldur Janus Vang. Kanning eftir kanning staðfestir, at læraraførleikin er avgerandi.
- Vansin hjá teimum smærru skúlunum er, at lærararnir í mongum førum ikki undirvísa í sínum linjufakum; nógva staðni mugu lærararnir undirvísa í mestsum øllum lærugreinum. Tí eiga allir lærarar, sum undirvísa í máli, at hava eitt forum, har teir kunnu geva út av sínum royndum; vitanardeiling í sjálvum sær er eitt førleikalyft. Vansin við dulnevndum kanningum er ikki bara, at skúlar ikki vita, hvussu fakliga stigið er í teirra skúla; vansin er eisini, at lærarar heldur ikki í nóg stóran mun vita, hvussu fakliga stigið er í flokkunum, teir undirvísa, samanborið við fakliga stigið í øðrum flokkum.
Í Heimi & skúla hava tey hugt nærri at, hvat verður gjørt aðra staðni fyri at fáa børn at lesa meiri í frítíðini. Í Århus í Danmark hava tey havt eitt lesiátak, sum eitur Read; næmingar í 2. og 3. flokki í 29 skúlaflokkum hava tikið lut, tilsamans 1500 børn. Við lutakasti vórðu næmingarnir býttir í tveir bólkar, helmingurin var partur av átakinum, og hin helmingurin var samanberingarbólkur. Næmingarnir í bólkinum, sum vóru partur av átakinum, fingu nakrar bøkur at lesa í frítíðini, foreldur teirra fingu greiða kunning bæði á skrift og á myndabrotum um, hvussu tey eiga at lesa fyri og saman við børnunum.
- Hetta er eitt sera áhugavert átak, tí tað er einfalt og bíligt; tað riggar sambært endamálinum, og øll børn verða javnsett; samstundis er hetta ikki eitt átak, sum vendir tær til skúlarnar, men til heimini, og tað er ein fyrimunur. Í grundini snýr tað seg um, at øll foreldur ganga saman um at fáa børnini at lesa meiri; eftirmetingin av átakinum er, at tey børnini, hvørs foreldur hildu, at lesingin hjá børnunum onkursvegna var steðgað upp, gjørdu størstu framstigini, kanska tí at foreldrini vóru tilvitað um, hvussu umráðandi tað er at lesa. Niðurstøðan var, at átakið hevði við sær, at foreldur gjørdust meiri eldhugað í lesimenningini hjá børnum sínum, og tey stuðlaðu teimum meiri í lesingini. Átakið hevði eisini gagnliga ávirkan í heimum, har tað frammanundan ikki varð lisið so nógv.
Les samrøðu við Janus Vang í Skúlablað nr 5, 2018.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.

robotstxt: allowed

filter: keep


text:
17. Okt 2018
Hesa vikuna er Heystfagnaður í SMS. Hetta er eitt átak við nógvum ymiskum ítrivum og framsýningum, sum kundar og vitjandi í SMS hava møguleika at royna og síggja nú heystferia er hjá føroysku...
16. Okt 2018
Tað er ikki so ofta, at nýggjar borðtennisbøkur koma á marknaðin, men nú fáa tey borðtennisáhugaðu, ið eisini dáma at lesa, nakað at gleða seg til, tí tann 24. novembur kemur nevniliga nýggja bókin ”Den snälla världsmästaren” - ein ævissøga um heimskendu svensku borðtennislegenduna, Jörgen...
11. Okt 2018
Ein av stinnastu kvinnuligu borðtennisspælarunum í føroysku søguni, Henrietta Nielsen, er við at koma seg eftir skaðasteðg og er farin í holt við eitt nýtt kappingarár í Danmark, har hon býr og spælir....
08. Okt 2018
Um vikuskiftið hevur føroyska ungdómslandsliðið í borðtennis verið í Reykjavík, har felags venjingarlega hevur verið saman við íslendska ungdómslandsliðnum, umframt at tað eisini endaði við einari innanhýsis vinarkapping ímillum londini. Vant...
04. Okt 2018
Í morgin, fríggjadagin 5. oktober, fer føroyska ungdómslandsliðið til Reykjavíkar, har tað um vikuskiftið verður skipað fyri felags venjingarlegu saman við íslendskum ungdómsspælarum. Vant verður tvær ferðir fríggjadagin og tvær ferðir leygardagin, og...
30. Sep 2018
Pætur Albinus vann A-bólkin.
25. Sep 2018
Fyrsta GP-umfar verður sunnudagin í høllini í Trongisvági. Byrjað verður kl. 13.00. ...
22. Sep 2018
Niðanfyri er yvirlit yvir kappingarskránna 2018-19.


text:
Depil byggjast til børn og ung við fjølbreki í Runavík Skjøtul verður nú settur á nýggjan depil í Eysturoynni til børn og ung við fjølbreki. Annika Olsen, landsstýriskvinna í almannamálum, hevur gjørt av, at nýggi depilin verður bygdur í Runavík. Avgerðin hjá landsstýriskvinnuni um at byggja í Runavík er grundað á tilmæli, hon hevur fingið handað frá bygginevndini.
-Tað eru góð tíðindi, at gongd nú kemur á byggingina. Við hesi byggingini er eitt stig tikið rætta vegin til at fáa til vega betri karmar fyri børn og ung við fjølbreki. Talan verður um eitt nútímans tilboð við øllum hentleikum til øll børn og ung í Føroyum við fjølbreki. Tað er eitt stórt framstig at vit fáa ein depil, sum er bygdur til endamáli, sigur Annika Olsen, landsstýriskvinna í almannamálum
Depilin verður klárur at taka í nýtslu á sumri 2013, og virksemið kemur at fevna um eitt dagtilboð til 12 børn og ung við fjølbreki. Afturat dagtilboðnum verður eisini ein umlættingareind við 8 plássum.
Nýggi depilin í Runavík kemur at avloysa dagstovnin Reiðrið.


text:
Geogami
Seingjarklæðir frá Snurk
Ótrúliga vakurt Snurk seingjarsett, við einum vøkrum origami prentið, við teimum vakrastu litunum.
Seingjarklæðini eru eitt dýnuvár og eitt koddavár. Man letur dýnuvárið aftur í botninum, við einum snarlásið. Og koddavárið hevur eina smarta lagdar afturlating. Tað er gjørt úr einum lekkrum og bleytum toyði, sum bjóðar til ein deiligan blund.
Snurk seingjarklæðini eru tódnaði frammanundan tey eru prentaði, so at tey áhaldandi passa á dýnuna eftir vask. Seingjarklæðini kunnu vaskast á 40 gradum og kunnu í turkitrumlu.
Mát:
- Koddavár: 60x63 cm
- Dýnuvár: 140x200 cm
Gjørt úr: 100% bummull
Oekotex 100 certificeret


text:
Ingi Samuelsen
10.09.2014 - 02:18
Ítróttur > Ítróttur > Fótbóltur
Tað var ein errin U21-landsliðsvenjari, sum tók samanum eftir flotta heimasigurin á Montenegro í Svangaskarði í kvøld.
- Tað var fult uppiborið at vit vunnu. Eg eri errin av dreingjunum. Teir fóru út og gjørdu tað, teir skuldi. Teir vístu dirvi, teir trýstu Montenegro, og vit vóru tættari at koma framum við tveimum ella trimum málum, enn teir vóru at javna, segði Bill McLeod.
Føroyar vunnu dystin 1-0 við einum máli, sum Ári Mohr Jónsson skjeyt eftir ein hálvan tíma. Føroyingarnir hildu leiðsluni allan dystin. Tað gjørdi tað kanska eitt sindur lættari at halda leiðsluna, tá liðskiparin hjá Montenegro varð vístur av vølli í 83. minutti fyri at skalla ein føroyskan leikara.
Hetta var seinasti dystur í hesi kappingini, og hóast Føroyar endaðu aftast í bólkinum, var Bill McLeod nøgdur við kappingina.
- Vit hava spælt væl, hava skorað mál næstan í hvørjum dysti, so vit kunnu vera errin. Við sigrinum í kvøld er føroyskur fótbóltur komin eitt stig víðari, staðfesti Bill McLeod, sum síðan U21 landsliðið byrjaði hevur verið venjari saman við Heðini Askham.
Úrslitið av bólki 6 í hesi U21-undankappingini gjørdist:
Týskland 20 stig
Rumenia 12 stig
Montenegro 11 stig
Írland 8 stig
Føroyar 4 stig


text:
Malavi
Lýðveldið Malavi ella bara Malavi (chichewa: Dziko la Malaŵi, enskt: Republic of Malaŵi), er eitt lítið land í Eysturafrika. Malavi hevur mark við Tansania í norðri, Sambia í vestri og Mosambik í suðri. Høvuðsstaður er Lilongwe. Lilongwe hevur umleið 866 túsund íbúgvar. Malavi hevur umleið 13,9 mió. íbúgvar (2008). Almennu málini eru tvey í tali, chichewa og enskt. Miðallívsævin í landinum er 43.45 ár. 37.30 prosent av fólkinum eru ikki lesifør. Sjúkur sum malaria eru vanligar, heilsuverkið er lítið ment og sjúkraviðgerð er ikki ókeypis. 28 % av teimum, sum doyggja á sjúkrahúsi, doyggja av malariasjúku. Tað eru ikki øll, sum hava ráð at fara á sjúkrahús, og tí koma nógvir sjúklingar ongantíð á sjúkrahús. Børn og kvinnur við barn eru í størsta vandabólkinum at fáa malaria. Malavi hevur eisini í fleiri ár verið illa plágað av eyðkvæmi. Tað búgva 13,9 milliónir fólk í Malavi, og er eitt av fátakastu londum í heiminum. Eitt av teimum tryggastu og friðarligastu londunum politiskt í hesum parti í Afrika er Malavi, ið er á háslættanum í syðra enda á Stóra Rivudali. Tey seks størstu fólkasløgini semjast væl. Búskaparliga grundarlagið í Malavi er landbúnaður, men landið roynir at menna aðrar vinnur, t.d. matvøruídnaðin. Tey eru farnir at niðursjóða frukt og gera matolju, framgongd er eisini í námsvinnuni og øðrum ídnaði. Hóast viðurskiftini við grannalondini hava verið ring, tók Malavi ímóti meiri enn einari millión flóttafólkum, ið flýddu undan borgarakrígnum í Mosambik. Mangir malaviar dyrka ikki meiri, enn teimum nýtist í húsarhaldinum. Tað, ið loypur av, verður selt á marknaðinum.
Tá ið Malavi tók sjálvræði, gjørdist Hastings Banda forseti í landinum og stýrdi mest sum einsamallur í 30 ár. Í stjórnartíð hansara menti landið seg nógv og kom væl áleiðis at gerast sjálvbjargið; men politisk andstøða varð ikki told, og mong fólk vórðu handtikin, pínd ella sett føst. Í 1993 varð fólkaræðiliga andstøðan ímóti Banda so sterk, at hann mátti leggja frá sær.
Landbúnaður er týdningarmesti vinnuvegur í Malavi. Tubbak, te og sukur eru 85% av øllum útflutninginum, og 80% av fólkinum liva av landbúnaði. Til tess at leggja inn meiri dyrkilendi eru mýrar drenaðar og skógur ruddaður. Áir eru byrgdar og brunnar grivnir, so at vatn kann verða veitt á turru grasfløturnar. Oár kunnu koma fólkinum í Malavi ógvuliga illa við.
Slakur helmingur av landinum er skógur og skógarlendi, men nógvur skógur verður feldur til brenni og lagdur inn til dyrkilendi. Hvørki olja ella kol eru í Malavi, so vanligasta brenni er trækol, ið er brendur viður, brendur makliga og sleppur ikki at rúka. Nógv dyrkilendið verður lagt inn soleiðis, at skógur verður høgdur niður, eldur settur á trøini, og dyrkað verður í øskuni. Men lendið kann bara verða nýtt stutta tíð, tí at vindur og regn taka moldina burtur.
Malavivatn er meiri enn fimtingurin av víddini í Malavi. Tað er av størstu og djúpastu vøtnum í heiminum. Nógv verður fiskað í vatninum, og her eru fleiri enn 500 flskasløg. Mest verður veitt av fiskinum usipa, ið er átøkur sardin. Hann verður turkaður á strondini og seldur um alt landið. Hesin fiskur er týdningarmesti proteinkostur hjá teimum stívliga 15 milliónum (2010) fólkunum í Malavi. Fiskimenn fanga fagurlittar fiskar, nevndir cichlid. Teir verða fluttir út og havdir í fiskabúrum um alian heim.
Heili 88% av fólkinum í Malavi búgva á bygd, og fáastaðni í Afrika hevur býarvøksturin verið so lítil. Mesta fólkið býr á láglendinum, kallað dambos, har jørðin stendur undir í vatni í regntíðini. Vanliga eru bygdirnar smáar, og bygdarfólkið nær skylt. Mótsett øðrum londum í Afrika liva størstu fólkasløgini í Malavi - chewas, nyanja, tumbuka, tonga, ngonis og yao - saman í sátt og semju.
Sí eisini[rætta | rætta wikitekst]


text:
Uppgávur og vegleiðingar eru í Word. Øll kunnu rætta og tillaga uppgávurnar til egna undirvísing.
Bygnaðurin í uppgávunum er er soleiðis, at partarnir í sendirøðini eru skipaðir í tveir blokkar. Á tann hátt kann sama uppgávubygging ganga aftur tvær ella fleiri ferðir. Ein uppgáva er til hvønn part av “Søgan um ríkisfelagsskapin”, og innihaldið og námsfrøðiliga ætlanin í uppgávunum er ymisk. Uppgávurnar til hvønn part hava innbygdan stigvøkstur. Í uppgávunum eru eisini tíðarmerkingar til tey viðkomandi brotini í pørtunum av heimildarrøðini.
Ætlanin er, at næmingarnir arbeiða við uppgávunum í uml. 45 min. Saman við lærarastýrdum inngangi til arbeiði í plenum, við steðgi og samanumtøku, kann ein uppgáva loysast uppá uml. 90 min.
Uppbýtið í blokkar, hevur við sær, at lærarin kann velja at lata næmingarnar arbeiða við øllum seks pørtunum, við einum blokki – parti 1-3 ella 4-6, ella lærarin velur bara at arbeiða við ávísum pørtum, ella við brotum úr pørtum. Uppgávurnar eru bæði til bólkaarbeiði og til einstaka næmingin at loysa.
Uppgávurnar eru ætlaðar:
Søguundirvísingini á miðnámi.


text:
Róðrargalla 2015
Góðu kappróðrarfólk, nevndir og viðhaldsfólk!
Teistin kvinnur vilja hervið bjóða øllum vælkomin til ársins kappróðrargalla!
Nú Ólavsøkan nærkast í hvørjum, og kappróðrarárið harvið skjótt fær sín enda, eru vit umborð á Teistanum í gongd við at fyrireika ársins kappróðrargalla!
Eftir eitt hart kappróðrarár møtast vit øll úti á Argjum til eina rimmar veitslu, og fegnast saman um kappróðrarárið, ið fór.
Kappróðrargalla verður sum áður nevnt úti í hølunum hjá Argja Róðrarfelag mánakvøldið 3. august
.
Dyrnar lata upp kl. 19 og borðhaldið byrjar síðan kl. 20.
Í ár verður tað Bowlingarhøllin, ið far høvi at borðreiða við onkrum góðum til matna, meðan eingin annar enn John Danielsen kemur at undirhalda og spæla meðan borðhaldið er. Eisini verður bílig barr! Eins og áður verður ársins áralag, startur, endaspurtur, lekkrasta manning og annað handa undir borðhaldinum. Eftir borðhaldið kemur bólkurin BRIM at spæla til dans. BRIM spældi til kappróðrargalla, ið var í 2013, har teir megnaðu at fáa øll uppá gólv, so tað gleða vit okkum til!
Kostnaðurin er 350kr. fyri hvønn!
Orsaka av at trupulleikar hava verið í samband við at fólk hava flutt pening til veitslurnar áður, ynskja vit bert at taka ímóti kontantum peningi í ár. Tí fara vit at sita úti í neystinum, har fólk síðan kunnu koma og gjalda kontant og harvið verða tilmeldað.
Vit verða í neystinum mánakvøldi 6/7 og mikukvøldi 8/7 frá kl. 19.00 - 20.30 og møguliga aðrir dagar eisini, hetta boða vit frá seinni.
Tey, ið ikki hava møguleika at koma út í neystið á Argjum áðrenn Ólavsøku, her verður serliga hugsa um tey, ið búgva langt burtur frá Havnini, verða biðin um at gjalda í seinasta lagi á Vestanstevnu, ið verður næsta vikuskifti.
Av tí at tað er avmarka, hvussu nógv passa inn í neystið, er umráðandi at tit eru skjót at melda til!
Um spurningar eru, eru tit vælkomin at venda tykkum til mín Eyð Fróðadóttir á tlf. nr. 28 42 58.
Vit vóna, at kappróðrargalla í ár verður betri enn nakrantíð, soleiðis øll fáa eina ógloymandi veitslu eftir eitt hart kappingarár!
Vit gleða okkum til eina rimmar veitslu saman við tykkum øllum!
Við veitslukvøðu
Teistin kvinnu
smile emoticon


text:
Vælkomin á mína síðu!
Her finnur tú upplýsingar um meg, og um hví eg havi valt at fara inn í politikk.
Stutt um meg
Fødd
26.06.1975
Familja
Foreldur eru John P. Danielsen úr Klaksvík og Anna Helena Danielsen (fødd Zachariasen) úr Tórshavn. Gift við Ronnie Háfoss. Børnini eru: Hildur (f. 2001), Hákun (f. 2004), Erlendur (f. 2006) og Halla (f. 2009).
Útbúgving
Búskaparfrøði (cand.polit í 2003), Løgfrøði (cand.jur í 2002) og Leiðsla (CBA í 2005)
Politikkur
Ár 2011- í dag:
Løgtingskvinna fyri Tjóðveldi.
Næstforkvinna í Fíggjarnevnd Løgtingsins.
Næstforkvinna í § 19 nevnd, ið varð sett at gera frágreiðing um grunnaeftirlit og Eik grunnin.
Næstforkvinna í § 25 nevnd, ið varð sett at endurskoða samsýning og eftirløn hjá landsstýrisfólkum.
Nevndarlimur í Starvsnevnd Tjóðveldis vegna tingmanningina.
2008:
Landsstýriskvinna í útbúgvingar-, granskingar- og mentamálum.
2004-2007:
Á Løgtingi av og á sum varaumboð á Løgtingi fyri Tjóðveldi.
Nevndarlimur í Starvsnevnd Tjóðveldis 2004-2005.
2002-2004:
Løgtingskvinna fyri Tjóðveldi.
Nevndarlimur í Fíggjarnevnd Løgtingsins.
Nevndarlimur í Grundlógarnevndini.
Forkvinna í Lokalnevndini.
2001-2002:
Næstforkvinna í Suðurstreymoyar Tjóðveldisfelag.
Unga Tjóðveldið.
Yrki
2011- í dag: Ráðgevi – Tryggingarfelagið Føroyar.
2007-2011: Deildarstjóri – Tryggingarfelagnum Føroyum, Betri pensjón og TF Holding.
2006: Prosjektleiðari og ráðgevi – Føroya Banki.
2004-2005: Búskaparfrøðingur – Landsbanki Føroya.
Onnur álitisstørv
2011-2013: Nevndarlimur í P/F TF íløgur og nevndarlimur í P/F TF ognir
2011: Nevndarlimur í P/F Smyril Line.
2008-2011: Umsjónarráðslimur í Landsbanka Føroya.
2005-2006: Forkvinna í Búskapar- og Løgfrøðingafelag Føroya (BLF).
1998-2000: Ráðslimur og forkvinna í Meginfelag Føroyskra Studenta.
Her kanst tú lesa eitt sindur um, hvør eg eri, hví eg havi valt at fara inn í politikk, og hví eg havi valt at umboða Tjóðveldi.
Í dag eri eg bæði mamma, kona, dóttur, systir, vinkona, starvsfelagi og løgtingskvinna. Men tað havi eg ikki altíð verið …
Barnaárini vaks eg fyri tað mesta upp úti á Argjum, saman við foreldrum og systrum. Fyrsti parturin av lívinum byrjaði tó í Keypmannahavn, tí pápi mín var undir lestri og mamma mín starvaðist í Keypmannahavn, tá eg varð fødd. Sum 4 ára gomul flutti eg heim til Føroya saman við familjuni og búsettu vit okkum fyrst í Kaldbak. Har búðu vit, meðan farið varð undir at byggja hús úti á Argjum. Hetta var í 1979-1981. Onki vegasamband var tá millum Kaldbak og Havnina. So vit sigldu yvir á Sund, tá okkurt ørindi skuldi gerast í Havn. Ein góð og minnilig tíð.
Í 1981 fluttu vit út á Argir, og byrjaði eitt nýtt kapittul í mínum lívi. Fekk heilt nýggjar vinir, og byrjaði í Argja skúla. Hevði eisini hópin av øðrum frítíðarvirksemi, og gekk bæði til skótar, kór, klaver og ítrótt. Heilt tíðliga fór svimjingin at fylla meira og meira av míni frítíð, og sum 11 ára gomul slapp eg at venja saman við teimum bestu í Havnar Svimjifelag, og bert tvey ár seinni varð eg partur av svimjilandsliðnum. Hetta vóru spennandi ár. Luttók millum annað í altjóða kapping í Luxembourg, Reykjavík og Oyggjaleikir í Álandi (1991) og á Isle of Wight (1993). Brendi eisini fyri flogbólti, og fekk m.a. møguleikan at luttaka í norðurlendska juniormeistaraheitinum saman við ungdómslandsliðnum. Eisini luttók eg í nøkrum FM í frælsum ítrótti – við góðum úrslitum. Sum heild vóru ungdómsárini sera virkin, og var – eins og í dag – altíð okkurt á skránni. Umframt frítíðarvirksemi, brúkti eg eisini ein part av frítíðini til at arbeiða, eitt nú sum lívbjargari í svimjihøllini og sum svimjivenjari hjá børnunum í Havnar Svimjifelag.
Sum 16-ára gomul byrjaði enn eitt nýtt kapittul, tá leiðin lá niðan í Hoydalar har eg byrjaði í Studentaskúlanum. Valdi matematisk-samfelagsligu linjuna, sum tað tá varð kallað, og endaði í góðum og lívligum flokki við avbera fittum floksfeløgum. Ein ómetaliga góð tíð, men eisini ein tíð, ið varð merkt av ógvusligu samfelagskreppuni, ið tók dik á seg í 1992. Hetta kveikti ein stóran áhuga fyri samfelagsviðurskiftum og politikki. Undraðist stórliga um, hvussu tað kundi ganga so illa fyri eitt samfelag. Undraðist serliga um, hvussu so nógv fólk kundu taka so nógv feil, og reka samfelagið so langt út av kós. Avgjørdi hesi árini, at fara at lesa búskaparfrøði – við serligum denti á tjóðarbúskap – fyri at fáa neyðugu amboðini, at skilja samanhangirnar og at vera við til at fyribyrgja at søgan endurtók seg.
Men fyrst skuldi eitt ár njótast uttan skúlagongd. Arbeiddi nakrar mánaðar fyri at spara pening upp til eina ferð kring heimin, og í januar 1995 lá leiðin á fjakkaraferð kring knøttin við ryggsekki – saman við góðari vinkonu. Hetta var áðrenn 9. september 2001, og tá var ikki vanligt við telduposti ella fartelefon. Samskiftu tí við postkortum, og við at ringja við mynttelefon einaferð um mánaðan. Ein serstøk tíð, og eitt einastandandi upplivilsi fyri lívið. Eftir nakrar mánaðar komu vit aftur við ryggsekkinum fullum av upplivilsum, og ríkari sum menniskju. Nú var eg klár at fara undir víðari lestur.
Á sumri 1995 fór eg, sum 20 ára gomul, undir hægri lestur á universitetinum í Keypmannahavn.Hetta vísti seg at verða byrjanin til enn eina heilt nýggja tíð í lívinum.
Fór fyrst undir at lesa búskaparfrøði (Cand.Polit). Hetta var ein krevjandi og áhugaverd útbúgving, ið mær dámdi avbera væl. Kendi á mær, at eg var komin á røttu hyll. Tað gekk skjótt og væl, og eftir at hava lagt fyrstu 3 árini afturum, valdi eg at átaka mær hálvtíðar starv við síðuna av lestnaðinum – eitt sokallað “studenterjob” í Uttanríkismálaráðnum og seinni í Búskaparmálaráðnum í Keypmannahavn.
Hevði tá eisini fingið stóran áhuga fyri løgfrøði, og valdi tí móti endanum av búskaparfrøði útbúgvingini eisini at fara undir at lesa løgfrøði (Cand. Jur). Sá at nógv viðurskifti kravdu vitan um bæði búskaparfrøði og løgfrøði, og at eg tí fór at hava tørv á – og gleði av – at hava bæði búskaparfrøðiligar og løgfrøðiligar førleikar. Var eisini hugtikin av stóra muninum á, hvussu arbeitt verður við løgfrøði í mun til búskaparfrøði. Tvey rættiliga ymisk fakøki. Eftirtíðin hevur víst, at eg fekk brúk fyri útbúgvingunum, tí tær hava báðar givið mær eina góða fakliga vitan, ið eg havi kunna gagnýtt í politiska arbeiðinum, arbeiðslívinum og lívinum sum heild. Gjørdist liðug sum Cand.Jur í 2002 og Cand.Polit í 2003.
Árini í Keypmannahavn hendi eisini nógv heima í Føroyum. Fullveldissamgongan varð skipað í 1998, og varð verulig ferð komin á ætlanina, at skipa Føroyar sum sjálvstøðugt land. Hvast orðaskifti var í miðlunum og í bløðunum, ið eg fekk sendandi til Keypmannahavnar einaferð um vikuna. Minnist at eg helt at órímiliga harður kritikkur var móti fullveldisætlanini. Eisini helt eg, at grundgevingarnar ímóti hesi ætlan vóru sera grunnar. Saknaði stórliga at ungir føroyingar, bæði í og uttanfyri Føroyar, valdu at luttaka í kjakinum. Eftir drúgva umhugsan valdi eg at taka stigið, og skriva eina greinarøð, har eg vísti á, hví eg metti at tað var rætt at Føroyar skuldu gerast sjálvstøðugt land. Hetta var eitt stórt fet at taka fyri meg tá. Tí hóast eg hevði stóran vinarskarða, og var virkin í nevndini í Meginfelag Føroyskra Studenta, har eg eisini var forkvinna eitt tíðarskeið, so var tað ikki fyrr enn nú, at eg gjørdist ein meira “almennur persónur”.
Visti at hetta eisini fór at hava avleiðingar við sær, men kendi tað nærum sum eina samfelagsskyldu at luttaka í kjakinum. Minnist eisini, at eg hugsaði, at eg kundi ikki mæla øðrum til at luttaka í almenna orðaskiftinum, tá eg ikki sjálv valdi at taka stig til hetta. Kendi eisini á mær, at vit vóru miðskeiðis í einari søguligari tíð, ið kundi broyta ríkisrættarligu støðu Føroya – og harvið framtíðina hjá Føroya fólki. Um eg kundi gera okkurt fyri, at vera við til at røkka málinum um einar sjálvstøðugar Føroyar, so vildi eg gera mítt.
Sumrini 1999 og 2000 valdi eg tí eisini at søkja um og fekk summarfrítíðarstarv á Løgmansskrivstovuni. Har fekk eg møguleika at starvast saman við dugnaligum fólkum, og í ávísan mun at luttaka í fullveldisarbeiðinum. Hetta var ein sera kveikjandi tíð.
Summarið 2000 gjørdist heilt serstakt, tí tá giftust eg og maðurin. Hetta summarið valdi eg eisini, fyri fyrstu ferð, at luttaka á tiltaki hjá Unga Tjóðveldi á Háskúlanum. Eitt ógloymandi summar.
Árið 2001 skuldi avgerðin um framtíðarstøðu Føroya takast. Landsstýrið hevði í november 2000 fráboðað, at fólkaatkvøða skuldi vera í apríl 2001. Hetta var ein søgulig og avgerandi løta fyri føroyingar. Tjóðveldisflokkurin hevði tí eisini fráboðað, at skipað varð fyri fyrireikandi tiltaki í Øravík í januar 2001, har áhugað kundu møta og hjálpa til við fyrireikingunum til fólkaatkvøðuna. Skuldi til Keypmannahavnar eftir nýggjár, men valdi at útseta at fara niður aftur, fyri at kunna luttaka í fyrireikingini. Hugsaði, at hetta var ein møguleiki, ið helst ikki kom aftur í mínari tíð. Kundi eg hjálpa til við at røkka málinum, so vildi eg gera mítt. Minnist tó, at longu í januar vóru fráboðanir komnar frá táverandi løgmanni, ið bendu á, at hann fór at avlýsa fólkaatkvøðuna. Valdi tó at varðveita vónina um, at hetta ikki fór at henda, men kendi samstundis á mær, at Fólkaflokkurin helst fór at bakka fyri trýstinum frá donsku stjórnini í hesum máli. Søguna kenna vit øll, og tíverri gjørdist veruleikin at fólkaatkvøðan varð avlýst.
Vit í Unga Tjóðveldi tóku tá stig til eitt søguliga stórt mótmælistiltak á Vaglinum í Havn, har vit undir heitinum “Nú er nokk!” mótmæltu avlýstu fólkaatkvøðuni. Vaglið fyltist skjótt við fleiri túsind fólkum, , ið møttu at mótmæla á Vaglinum hendan dagin. Stórur partur av hesum skrivaðu undir mótmæli á stóran vegg, ið vit høvdu sett upp á Vaglinum, og sum síðan varð borin niðan í Løgtingið. Men tíverri gjørdist úrslitið, sum kunnugt, at fólkaatkvøðan framhaldandi varð avlýst. Fólkaflokkurin vildi ikki standa við lyftið. Í staðin varð gjørd avtala millum samgonguflokkarnar um minking av ríkisveitingini og heimtøku av ávísum málsøkjum. Hetta tyktist tó at hava lítið virði, í mun til søguliga møguleikan hjá fólkinum at taka støðu á eini fólkaatkvøðu. Tyktist sum virdi politiska skipanin ikki rættin hjá fólkinum í landinum at siga sína hugsan. Virdu ikki fólkaræðið. Helst er hesin dagur tann dagurin í mínum lívi, ið eg havi verið mest vónbrotin.
Men hóast vónbrot var vón. Flutti tí eisini heim til Føroya á sumri 2001. Var tá júst vorðin 26 ár og bert 4 vikur vóru eftir til vit skuldu fáa okkara fyrsta barn.
Enn eitt nýtt kapittul byrjaði. Tí tíðin sum lesandi uttanlands var nú av, og skuldi eg gerast mamma – og vit foreldur.
Varð stutt eftir biðin um, at koma í nevndina í Suðurstreymoyar Tjóðveldisfelag, har eg gjørdist næstforkvinna, og tá Fólkatingsval varð útskrivað í 2001, varð eg biðin um at stilla upp. Játtaði og gjørdist nr. 3 á listanum hjá Tjóðveldi. Í 2002 var løgtingsval fyri framman, og stillaði eg upp. Varð vald á Løgting. Sum bert 26-ára gomul gjørdist eg harvið yngsta valda kvinna á Løgtingi. Hetta var eitt stórt álit at fáa, og gleddi eg meg til avbjóðingarnar fyri framman. Vónin var, at vit kundu halda áfram við fullveldistilgongdini, og vónandi seta ferð á hesa. Men skjótt byrjaði politiski gerandisdagurin. Fyrsta avbjóðingin vóru sjálvar samgongusamráðingarnar. Um 3 vikur gingu áðrenn greitt varð, um fullveldissamgongan yvirhøvur helt áfram. Tá samgonguskjalið umsíðir varð undirskrivað, var tað ein lætti at so var, hóast tað nú kendist sum at neistin, ið var í 1998 ikki var tann sami nú í 2001.
Tá nevndarsessirnir skuldu býtast gjørdist eg nevndarlimur í Fíggjarnevndini í Løgtinginum. Hetta var eg fegin um. Hetta var nevndin har øll fíggjarmál vórðu viðgjørd, herundir fíggjarlógin, og gav hetta arbeiðið nógvar politiskar royndir.
Tað gjørdist tó tíverri skjótt greitt at samstarvið millum samgonguflokkarnar var sera slitið eftir tíðarskeiðið í fyrru fullveldissamgonguni. Helst varð avlýsta fólkaatkvøðan størsta arrið. Eftir bert smá 2 ár saman í aðru fullveldissamgonguni slitnaði samgongan. Hetta var enn eitt vónbrot. Í januar 2004 varð so løgtingsval aftur. Varð ikki vald á Løgting. Men næsta barnið var nú ávegis. Í mai skuldi eg gerast mamma einaferð enn.
Enn eitt nýtt kapittul í lívinum byrjaði. Fekk starv í Landsbanka Føroya, har eg starvaðist í 2 ár. Hetta var eisini tað staðið, ið eg helst vildi byrja eftir tíðina í Løgtinginum. Tí har fekk eg møguleika at arbeiða við tjóðarbúskapi saman við nógvum royndum fólkum. Í 2006 fekk eg starv á nýstovnaðari menningardeild í Føroya Banka. Gjørdist partur av einum spennandi toymi av starvsfólkum. Fekk hartil triðja barnið, meðan eg starvaðist har.
Eftir eina tíð fekk eg bjóðað starv, sum deildarstjóri á nýstovnaðari deild, við ábyrgd av menning, marknaðarføring og KT, í Tryggingarfelagnum Føroyum. Tað var ógvuliga spennandi at vera við til at byggja hesa deildina upp saman við nógvu dugnaligu starvsfólkunum.
Tá eg varð biðin um at stilla upp til løgtingsvalið 2008 var hetta miðskeiðis í eini sera spennandi menningartilgongd í mínum táverandi starvi. Hóast stóran áhuga fyri politikki, valdi eg tí ikki at stilla upp til løgtingsvalið í januar 2008. Men tað skuldi vísa seg, at eg skjótt fór at gerast virkin partur av politikki hóast hetta. Tí 4. februar, tá samgonguskjalið millum samgonguflokkarnar Tjóðveldi, Javnaðarflokkin og Miðflokkin skuldi undirskrivast, fekk eg bjóðað at gerast landsstýriskvinna fyri Tjóðveldi í Mentamálaráðnum. Hetta var ein løta, tá enn ein týðandi avgerð skuldi takast. Visti at eg einaferð enn stóð á einum vegamóti. Greitt varð, at talan var um eitt starv, har eg kundi vera við til at menna sera týðandi øki í føroyska samfelagnum – útbúgving, gransking og mentan. Eisini høvdu samgonguflokkarnir sett sær nøkur stór og týðandi mál. Hesi vildi eg fegin gera mítt til, at vit fóru at røkka. Valdi at taka av, og gjørdist landsstýriskvinna á fyrsta sinni.
Samgongan millum Tjóðveldi, Javnaðarflokkin og Miðflokkin, sokallaða CHE-samgongan, hevði sett sær fyri, at fremja eina røð av týðandi nýskipanum – eitt nú innan fiskivinnuna. Tíverri varð tó skjótt greitt, at samgongan hevði sera veikan meiriluta á Løgtingi aftanfyri seg. Bert 17 samgongutinglimir og 16 andstøðutinglimir. Samstundis gjørdist ósemja um leist til undirsjóvartunlar eitt mál, ið fylti ómetaliga nógv. Hetta endaði við, at ein samgongutinglimur hjá Javnaðarflokkinum tók seg úr samgonguni á Ólavsøku 2008. Samgongan hevði harvið ikki meiriluta á Løgtingi longur. Tá fiskidagarnir skuldu ásetast á Løgtingi í august, valdi samgongutinglimur hjá Tjóðveldi at atkvøða øðrvísi enn samgongan, og harvið misti samgongan meirilutan á Løgtingi. CHE-samgongan virkaði nú sum ein minnilutastjórn. Hetta kundi verið áhugavert at roynt eina tíð, men skuldi skjótt vísa seg ikki at vera haldbært. Tað var týðiligt, at niðurteljingin hjá hesari samgonguni var byrjað. Hetta longu frá á Ólavsøku 2008, tá samgongan misti meirilutan. Sjálv hevði eg fingið farloyvi í fáar mánaðar frá starvinum, ið eg fór úr, tá eg fór í landsstýrið. Tá tað var greitt, at samgongan ikki hevði lív lagað, valdi eg, at fara aftur í starvið áðrenn farloyvistíðin var lokin. 17 dagar seinni slitnaði samgongan.
Hóast henda samgongan bert fekk 7 mánaðar at virka í, so vórðu ein røð av málum rokkin og avgreidd hesa stuttu tíð í øllum aðalráðunum. Í Mentamálaráðnum fingu vit, saman við eldhugaðu starvsfólkunum har, og í góðum samstarvi við tingfólk úr bæði samgongu og andstøðu, m.a. lóg um Marknagilsdepilin samtykta. Somuleiðis lóg um Fróðskaparsetur Føroya, og harvið fleiri bachelorútbúgvingar. Fingu uppraðfest lærara- og pedagogútbúgvingina, so vit tóku inn 4 flokkar, heldur enn 2 flokkar. Játtanin til tímar til serligan tørv í fólkaskúlanum varð hækkað munandi, og somuleiðis varð játtan sett av til lesi- og skriviveik. Arbeiðið at umskipa Mentanargrunnin til eitt Lista- og Mentanaráð varð sett í gongd, og somuleiðis arbeiðið at samskipa søvnini til Tjóðsavn Landsins (nú Søvn Landsins), og hildið kundi verið áfram. Hetta var ein avbera hendingarrík og ríkandi tíð.
Eftir hetta komu 3 ár – frá á heysti 2008 til á heysti 2011 – har eg starvaðist aftur fulla tíð í vinnulívinum. Átti eisini fjórða barnið í 2009. Í hesum tíðarskeiði var tað sokallaða ABC samgongan, ið aftur hevði ábyrgd av landinum, eins og í tíðarskeiðnum 2004-2008. Var ómetaliga ónøgd við tann politikk, ella mangul uppá sama, ið førdur varð. Upplivdi eisini at neyðugt var at taka fleiri stig, fyri at vit til fullnar kunnu siga at Føroyar eru fyri øll – eisini tey við serligum avbjóðingum. Enn einaferð var niðurstøðan, at eg kundi ikki bara standa á síðulinjuni og vera ónøgd. Um eg ynskti okkurt broytt, so mátti eg sjálv gera mítt til at fáa hetta broytt. Valdi tí einaferð enn at stilla upp til løgtingsval. Valið var 29. oktober 2011.
Enn eitt nýtt kapittul í lívinum stóð nú fyri framman.
Á løgtingsvalinum 2011 fekk Tjóðveldi 6 umboð vald á Løgting. Hetta vóru 2 minni enn seinastu valini. Hóast eg var sera fegin um persónliga stuðulin (451 atkvøður), og at gerast næstvald á lista floksins, so var eg samstundis ómetaliga hørm um, at vit mistu 2 umboð á Løgtingi. Hetta var als ikki nøktandi. Men vit høvdu sera góða tingmanning, og vónaðu at fáa Tjóðveldi við í eina góða samgongu. Av tí, at Tjóðveldi og Framsókn høvdu stuðlað minnilutasamgonguni – Javnaðarflokkin og Sambandsflokkin – í fleiri mánaðar áðrenn valið, lá tað í ávísan mun í kortunum, at Tjóðveldi, Framsókn, Javnaðarflokkurin og Sambandsflokkurin fóru at samstarva um nýskipanir av fiskivinnuni og øðrum pørtum av samfelagnum eftir valið. Har var enntá ein skrivlig semja um nýskipanir, ið partarnir høvdu skrivað undir avtalu um. Men so skuldi ikki verða. Tí tá samráðast skuldi um samgongu, valdi Sambandsflokkurin at halda samstarvsfelagarnar áðrenn valið uttanfyri samráðingarnar. Nú tyktist ongin áhugi vera fyri samstarvinum longur. Sambandsflokkurin vildi hava samgongu við Fólkaflokkin. Kendist sum vóru bæði Javnaðarflokkurin, Framsókn og Tjóðveldi førdir afturum ljósið av Sambandsflokkinum.
Úrslitið síðan kenna vit.
Ongantíð áður hevur ein samgonga framt so stórar flytingar av virðum hjá øllum fólkinum, til tey, ið hava hægru inntøkurnar.
Ongantíð áður hevur ein samgonga víst so lítlan vilja til at samstarva og skapa breiðar semjur.
Og helst ongantíð áður hava so nógvar mótmælisgongur verið og so nógv misálit verið reist á Løgtingi.
Millum alarmerandi málini hjá hesari samgonguni eru: søguliga stóra pensjónsskattahækkingin; CIP Skálafjarðatunnilin; flatskattalættin bert til tann partin av fólkinum, ið hevur hægru inntøkurnar; forskattingin av pensjónum; avtøkan av Landsbanka Føroya; fleiri hækkingar av ríkisveitingini; Búskapargrunnur Føroya tømdur fyri pening; miseydnaða fólkaatkvøðan um kommunusamanlegging; manglandi fiskivinnunýskipanin o.s.fr.
Síðan november 2011 til í dag havi eg so umboðað Tjóðveldi í andstøðuni. Hetta er fyrstu ferð eg havi verið í andstøðu. Tað kennist grundleggjandi skeivt, at tað skal vera so ómøguligt at fáa samstarv millum samgonguflokkar og andstøðuflokkar. Kennist á ein hátt sum nærum helvtin av fólkinum – ið andstøðan umboðar – als ikki verður tikin við uppá ráð í týðandi málum. Hartil verða nærum øll mál, ið andstøðuumboð leggja fram feld, uttan veruliga viðgerð av samgonguni. Hetta tykist ikki serliga fólkaræðisligt. Tá hevði verið betur við minnilutastjórn, ið mátti finna breiðar semjur í øllum stórmálum, og hevði framt ymisk mál við skiftandi meirilutum. Á henda hátt varð sloppið undan, at ein partur av eini samgongu (og minniluti á Løgtingi) sleppur at forða fyri málum, ið breið semja annars er um á Løgtingi. Hetta hevði verið rættast og best fyri fólkaræðið, og hevði hartil flutt samfelagið munandi skjótari framá. Fleiri fólkaatkvøður um týðandi samfelagsmál høvdu eisini skulda undir eina skjótari menning.
Seinastu árini hava vit í andstøðuni havt gott samstarv, og hava gjørt okkara fyri at fáa ávirkan, og til at royna at fáa samgonguna at samstarva. Eisini eru vit komin við okkara boðum uppá loysnir á flest øllum økjum. Tjóðveldi, Framsókn og Javnaðarflokkurin hava eitt nú saman gjørt egna fíggjarlóg á hvørjum ári, og eisini eru sera nógv lógarmál løgd fram – bæði hvør sær og saman.
Í Tjóðveldi hava vit arbeitt virkið kring allar Føroyar seinastu árini. Hava hildið fundir og skipað fyri skúlingarfundum kring landið, vitjað stovnar og fyritøkur kring landið og dagført orðaða politikkin hjá flokkinum, saman við hópi av tjóðveldisfólkum kring allar Føroyar. Nýggju dagførdu stevnumiðini eru úrslitið av miðvísum arbeiði, at dagføra orðaða politikk okkara á øllum økjum – tó sjálvandi kjølfest í uppruna stevnuni hjá flokkinum frá 1948. Stevnumiðini kunnu tit lesa meira um her.
Nú stendur løgtingsval fyri framman, og tí eisini vónin um, at føroyingar fara at velja nýggjan politikk, nýggjar flokkar og Tjóðveldi í landsins stjórn.
Latið okkum saman gera Føroyar til eitt enn betur land at búgva, liva, virka og skapa í – fyri alt fólkið.
Enn eitt nýtt kapittul stendur fyri framman …


text:
Betri karmar til vinnulívið
Fjølbroytt vinnulív er fortreyt fyri framburði. Fortreytin fyri fjølbroyttum vinnulívi eru góðir karmar at virka undir og at vinnurekandi kunnu menna og vaksa um sítt virksemi. Tjóðveldi vil tryggja hesar karmar. Ítøkiliga merkir tað góðar atkomumøguleikar og parkeringspláss, skjótari viðgerð av loyvum og at stuðla undir íverksetan og nýggjar vinnuvegir.
Havnin er miðdepil fyri føroyska sjóvinnu. Tjóðveldi vil, at Vestara bryggja framvegis skal rúma virksemi, ið er knýtt at sjónum.
Í miðbýnum í Havn er neyðugt at gera tað liviligari hjá handilsvinnuni og skapa lív. Kommunan eigur at krevja útvent virksemi, soleiðis at bygningar og handilshøli ikki standa tóm ella verða nýtt til innvent virksemi. Tað er áleikandi neyðugt at kommunan beinanvegin útvegar fleiri parkeringspláss í býnum, til frama fyri einum lívligum býi.
Kreativar vinnur eru millum skjótast vaksandi framtíðar vinnur, og kommunan eigur at skapa bestu karmar til íverksetan og kreativar vinnur. Tí skal Nýskapanarhúsið Hugskotið styrkjast og mennast.
Filmsvinnan kann við rætta stuðlinum og góðum kørmum mennast til eina týðandi vinnu í Føroyum. Tí skal Tórshavnar kommuna framhaldandi stuðla filmsvinnu. Áhugafelagið Klippfisk fær fastar og góðar karmar at virka undir. Landsstýrið setur Filmshús á stovn í 2017. Vit eru til reiðar at útvega neyðugu fortreytirnar fyri, at húsið verður í Havn.
Ferðavinna er hornasteinur undir nógvari handils- og tænastuvinnu kommununi. Vit eiga at syrgja fyri, at Havnin enn sum áður verður ein miðdepil, har ferðafólk trívast og hava hug at vera. Ferðavinnan skal skapa vøkstur uttan at órógva tey, ið her búgva, og uttan at oyða náttúruna.
Visit Tórshavn skal framvegis hava umstøður menna og skipa ferðavinnutilboð, ið geva ferðafólki góðar upplivingar. Vit eiga at gagnnýta oyggjar og bygdir í kommununi, ið eru serliga áhugaverdar hjá ferðavinnuni. Saman við bygdarfólkunum og øðrum áhugaðum verður ferðavinnan løgd til rættis og tilboð ment.
Tórshavnar kommuna er størsta landbúnaðarkommuna í Føroyum. Atlit mugu takast til landbúnað í allari útbygging, eitt nú at skunda undir viðgerð av loyvum til virksemi og út- og umbyggingar. Kommunan eigur at stuðla undir møguleikarnar hjá landbúnaðinum at spjaða sítt virksemi, so landbúnaðurin fær ískoytismøguleikar við eitt nú ferðavinnu. Lendis- og varðagøtur ganga ofta gjøgnum hagarnar hjá bóndunum. Við gøtum eigur atlit at verða tikið til umhvørvið og virksemi bóndans.
Havnirnar í kommununi eru okkara portur til útheimin og eiga tí áhaldandi at verða nýtíðargjørdar. Í tí viðfangi skulu gerast nágreiniligar kanningar av øllum møguleikum við virðing fyri umhvørvi, fólki og søguni.


text:
Kemilux stuðlar Tvøroyrar Bóltfelag
TB | 21/03/17
Tað legst í heilum til av skaranum av stuðlum til hetta kappingarárið. Tvøroyrar Bóltfelag kann kunngera Kemilux sum ein av stuðlunum í ár.
Kemilux hevur meira enn 50 ár á bakið, 1965 fór Kemilux undir at framleiða sápu. Høvuðsendamálið var at nøkta reingerðartørvin hjá teimum ymisku kundunum. Í dag verður framleiddar sápur og reingerðarevni til húsarhald, stovnar og virki. Ein stórur partur av framleiðsluni fer til útflutnings. Eisini veitir Kemilux vaski- og reingerðarútbúnað, arbeiðsklæðir og pakning til vinnulívið.


text:
UPPLÝSING TIL SJÓFÓLK OG MANNINGARFELØG
Ert tú sjófólk, finnur tú á hesum síðum viðkomandi upplýsingar um útbúgvingarkrøv, prógv og mynstring.
Ert tú reiðarí ella manningarfelag, finnur tú alla upplýsing sum fevna um manningarviðurskifti.
Halt músini yvir bláa teiginum "Sjófólk og Manning".
LÓGARGRUNDARLAG
Kunngerð nr. 105 frá 5. august 2015 um sjóvinnubrøv og førleikakrøv til manning við skipum er grundarlagið undir viðgerðini av sjóvinnubrøvum og førleikaprógvum til sjófólk.
Manningarlógin Løgtingslóg um manning av skipum, sum seinast broytt við løgtingslóg nr. 52 frá 12. mai 2015 ásetir, hvussu stór manningin skal vera umborð á skipi o.a.


text:
08-05-2017
Umboðsmaðurin hevur viðgjørt eina klagu um, at ein barnaverndartænasta hevði biðið um kontuavrit fyri at kanna nýtsluna á kontum hjá tveimum umsorganaryvirtiknum børnum. Einki sást í málinum um, at nakað serstakt var ásett viðvíkjandi myndugleikanum at ráða yvir pengunum hjá børnunum. Umboðsmaðurin metti tí, at mamman, sum hevði foreldramyndugleikan, hevði hendan myndugleikan.
Umboðsmaðurin gav barnaverndartænastuni eina átalu fyri at biðja um kontuavritini og upplýsa fyri bankunum, at børnini vóru umsorganaryvirtikin (LUM 17/00032)
Partur av skrivi umboðsmansins kann lesast her.


text:
Leiklistin fær stuðul/
Mentamálaráðið stuðlar fýra leiklistaverkætlanum við tilsamans 450.000 krónum.
Tær fýra verkætlanirnar, sum hesaferð fáa stuðul av játtanini til yrkisleiklist,fevna bæði um fyrireiking til leikir, verkstovur, leikuppseting og leiklistafestivalinDagarnir 2016.
Verkætlanirnar eru:
GUT v/ Mariann Hansen 50.000 kr. til listaliga gransking sum fyrireiking til leik.
Teatur Grugg v/ Súsonnu Tórgarð 125.000 kr. til uppseting av finska leikinumSangir við gráa havsins strendur eftir Pipsa Lonka
Marita Dalsgaard 75.000 kr. til fyrireiking av griksku tragediuni Medea eftir Euripedes
Leikarafelag Føroya 200.000 kr. til norðurlendska leiklistafestivalin Dagarnir 2016
Rigmor Dam, landsstýriskvinna í mentamálum heldur, at játtanin hevur stóran týdning fyri úrvalið og menningina av yrkisleiklist í Føroyum. Umframt játtanina til Tjóðpall Føroya er tað sera gott, at leikbólkar og onnur hava møguleika at søkja stuðul til ymiskt leiklistaligt arbeiði.
Stuðulin til yrkisleiklist, sum í ár er 450.000 kr., verður latin á hvørjum ári eftir tilmæli frá Leiklistaráðnum, ið virkar sambært lógini um Tjóðpall Føroya og stuðul til yrkisleiklist v.m.
Inn komu seks umsóknir, sum tilsamans søktu um 1.2 mió. kr.


text:
Árið 2010 byrjar við eini rúgvu av uppgávum til føroyskar svimjarar. Seinnapartin í dag fara Pál Joensen og Jón Bjarnason til Danmarkar, at ferðast víðari í morgin til “Battle Camp” venjingarleguna í Potsdam í Týskalandi. Fríggjadagin sendir Svimjisambandið 6 juniorar og 11 svimjarar yngri enn juniorar til Íslands á venjingarlegu, og eina viku aftaná tað senda føroysku svimjifeløguni enn fleiri svimjarar afturat til Íslands, at kappast saman við hinum á Reykjavík International tann 15. til 18. januar. Vikuskiftið 9. – 10. januar skipar SuSvim fyri svimjistevnu fyri allar aldursbólkar í Vági, og leygardagin 9. januar fara umboð fyri Svimjisamband Føroya á ‘sjarmutúr’ til Sørvágs, at royna at purra upp undir einum svimjifelag har vesturi.
17. januar koma Pál og Jón aftur úr Potsdam, og 18. januar koma so flestu av svimjarunum aftur frá Reykjavík International, undantikið Havnar Svimjifelag sum heldur áfram við venjingarlegu har til tann 22. ella 25. januar. Men 22. januar skulu í øllum førum nakrir HS-arar heim aftur til Føroyar, tí tá kemur Rein Haljand aftur hendan vegin, at testa og eftirmeta einar 16 av okkara bestu svimjarum, í Tórshavn tann 23. – 25. januar. Og sama 23. januar skipar Skeggjar so eisini svimjistevnu við Gøtugjógvu, fyri teir yngstu aldursbólkarnar. Jú, her er lív í, í øllum førum til endan av januar.


text:
Føroya Symfoniorkestur, konsertir í vikuskiftinum.
Spæld verða verk eftir Purcell, Bach, Dvorak Grieg og Bartok.
Solistar: Heiðrun Petersen og Jón Festirstein Andreasen.
Fyrsta konsertin verður í Christianskirkjuni. Hon er flutt frá 19.30 til klokkan 21.00 fríggjakvøldið. Orsøkin er tann, at gekkaupphæddin er so ógvusliga stór, at vit vilja lata fólk fáa stundir til at vera við í gekkaspælinum og eisini fáa møguleikan til at koma til hesa forvitnisligu konsertina, sum FSO strúkararnir fara at framføra. Leygardagin verða tvær konsertir: Í Fríðrikskirkjuni klokkan 14.30 og í Vesturkirkjuni klokkan 18.30.
Dirigentur: Bernhard Wilkinson
Antonin Dvorak:
Sereneda fyri strúkarar í E dur.
Henda serenadan er ein tað mest vældámda av hansara tónleiki. Serenadan er í fimm pørtum, og er sera krevjandi fyri tónleikararnar.
J.S. Bach: Konsert í d moll fyri tvær violinir og strúkarar. Henda konsertin er ein gimsteinur í violinlitteraturinum. Hetta er ein vevnaður í tónleiki millum orkestur og tær tvær violinirnar, sum neyvan finnur sín líka. Verkið er í trimum pørtum, og serliga yvir seina miðsatsinum hvílur ein næstan yvirjarðligur vakurleiki. Solistar eru tveir av okkara dugnaligastu ungu violinistum, Heiðrun Petersen og Jón Festurstein Andreasen.
Bela Bartok:
Sjey rumenskir fólkadansir.
Tónleikurin var upprunaliga skrivaður fyri klaver, men var seinni útsettur fyri strúkarar. Teir eru frá økinum Transilvania og funnust upprunaliga fyri fiól ella floytur, sum seyðamenn plagdu at brúka
Edvard Grieg:
Tvey elegisk ella sorgkend løg. I Særda hjartað og II Seinasta várið
Grieg var normaður og er sera ávirkaður av norskum fólkatónleiki, sum gjøgnum hann er vorðin alheims. Hann gjørdist heimskendur tónasmiður í seinromantiska tíðarskeiðinum.
Henry Purcell:
Chacony, kvartett fyri strúkarar í g moll.
Her eru nógv eyðkenni frá barok tónleikinum. Tað byrjar við einum hábærsligum tema í bassinum, sum verður endurtikið ferð eftir ferð og fær so ymsar akkordir lagdar omanyvir, sum so flytast í orkestrinum. Tónleikurin kann framførast sum kvartett, men verður her framførdur av strúkiorkestri.


text:
Tað var á einum afturlætnum fundi, sum fyrrverandi forsetavalevnið, Mitt Romney, skipaði fyri, at Meg Whitman kom við ógvusligu ákærunum, sambært tíðindastovuni Reuters. Til undanvalið stuðlaði hon republikanska valevninum Chris Christie, men hann gjørdist ov stuttur, tá avtornaði. Síðan hevur hon gjørt alt hvat hon hevur verið ment at steðga Trump, tó uttan at tað eydnaðist.
Sambært einum av luttakarunum á fundinum, John Chachas, legði hon eisini upp til at stuðla demokratiska valevninum, Hillary Clinton.
- Hon setti spurningin: Er tað ikki rímiligt at stuðla Hillary Clinton, um vit hugsa um alt tað ræðuliga Trump hevur sagt, segði Chachas við ABC News.
Sjálv sigur Meg Whitman við ABC News, at hon ongar ætlanir hevur at skifta síðu.
- Eg havi ikki tikið støðu. Lat okkum síggja hvat hendir á konventinum, segði Meg Whitman við ABC News.


text:
- Tíðindi, mentan og ítróttur
Kristin Michelsen verður eisini løgtingsmaður
Kristin Michelsen sleppur til arbeiðis á Tinghúsvegnum í Havn, tá løgtingsfundur verður í næstu viku.
Nýggi meirilutin heldur, at hann skal sleppa at vera bæði borgarstjóri og løgtingsmaður. Fyribils, í øllum førum.
Atkvøddu ikki fyri
Tað var annars ikki støðan hjá javnaðarfólkunum á Tvøroyri í fjør.
Býráðið á Tvøroyri samtykti tann 13. februar í fjør, at Kristin Michelsen kann vera bæði borgarstjóri og løgtingsmaður.
Táverandi meirilutin, Kristin Michelsen, Kristina Roest, Anita Vibergsdóttir og Alvi Mortensen, atkvøddu fyri.
Minnilutin, umboðini fyri Javnaðarflokkinum, atkvøddu ikki fyri.
Súsanna Bertholdsen atkvøddi ímóti og segði, at borgarstjórin eigur at vera til staðar og at vera tøkur hvønn dag. Tað skrivaði tíðindaportalurin in.fo, sum var á býráðsfundinum, tann 14. februar í fjør.
Bogi Johannesen og Bjarni Hammer atkvøddu ikki.
Verður í báðum støðum
Kristin Michelsen hevur nú sum borgarstjóri ikki meirilutan í býráðnum.
Tað fekk eisini avleiðingarnar fyri landsstýrið í Tinganesi.
Sum løgtingsmaður fyri Javnaðarflokkin hevur Kristin Michelsen boðað løgmanni frá, at hann er ikki bundin at atkvøða saman við Javnaðarflokkinum í løgtinginum.
Orsøkin er, at umboðini hjá Javnaðarflokkinum í býráðnum á Tvøroyri vilja ikki samstarva við seg.
Javnaðarfólkini á Tvøroyri kunnu nú forða Kristin Michelsen at sita í báðum støðum og samstundis forða fyri, at tvídrátturin á Tvøroyri ávirkar samgongustevið í løgtinginum.
Men tað er ikki aktuelt, sum støðan er, sambært Bjarna Hammer.
- Tað er ikki nakað, vit viðgera júst nú. Meira er ikki at siga um tað, sigur Bjarni Hammer.
Hann hevur onga viðmerking um støðuna, sum javnaðarumboðini tóku á býráðsfundinum á Tvøroyri í fjør. Tað hava Súsanna Bertholdsen og Bogi Johannesen heldur ikki.
Løgtingið skal taka støðu
Kommunustýrini kunnu annars skjótt missa rættin at forða borgarstjórum at vera í løgtinginum.
Miðflokkurin heldur, at ein borgarstjóri í fullum starvi, sum verður valdur á ting, eigur at kunna taka við tingstarvinum, uttan at fáa loyvi frá einum meiriluta í einum kommunustýri.
Jenis av Rana og Bill Justinussen er farnir í løgtingið við lógaruppskoti, sum ber við sær, at kommunustýrini kunnu ikki taka rættin frá borgarstjóranum at røkja bæði størvini samstundis.
Flokkurin heldur, at tað er í stríð við fólkaræðið, at nógv fólk kunnu velja borgarstjórar í løgtingi, sum síðan ikki sleppa í løgtingið fyri nøkrum fáum fólkum í einum kommunustýri.
Tað uppskotið verður samtykt, um andstøðan og Kristin Michelsen atkvøða fyri.
Tjóðveldismaðurin Pauli Trond Petersen og sjálvstýrismaðurin Jógvan Skorheim eru eisini bæði løgtingsmenn og borgarstjórar.


text:
Býráðsfundur 5. november 2009
1.
J. nr. 102 – 09/00594
2. viðgerð av eykajáttan til keyp av gomlu doktarahúsunum í Runavík.
-Fíggjarleiðarin mælir til at samtykkja eykajáttan uppá 1 mió. á nýstovnaða rakstrarstaðið 611 “Kommunalir bygningar, íløgur”. Játtanin verður flutt frá RS 651 “Vatnverk, íløgur”, hetta fær hvørki ávirkan á samlaðu økini sum Tekniska nevnd fyrisitur ella samlaðu figgjarætlanina fyri 2009.
-Býráðið hevur á fundi 24/09-2009 samtykt at játta 1. mió. til keypið av gomlu doktarahúsinum og at játtanin frá rakstrarstaði 651 verður flutt til 611.
-Býráðið hevur á fundi 05/11-2009 samtykt við 2. viðgerð at játta 1. mió. til keypið av gomlu doktarahúsinum og at játtanin frá rakstrarstaði 651 verður flutt til 611.
2.
J. nr. G 81 – 09/00573
Teknistovan v/Eyðun Petersen, Runavík, søkir við skrivi df. 10/08-09 vegna Bakkafrost um at fylla hylin upp millum bátahylin og norðara havnaøkið á Bakka.
-Vinnu- og havnarnevndin hevur á fundi 26/10-2009 mælt til at gera arbeiðið og at taka málið upp í samband við fíggjarætlanina fyri 2010.
-Býráðið hevur á fundi 05/11-2009 samtykt at taka undir við Vinnu- og havnarnevndini.
3.
J. nr. N 52 – 09/00535
4.
J. nr. 330 – 08/00598
Viðvíkjandi dagtilhaldinum til pensionistar í Runavíkar kommunu.
Ummæli frá Sosialu Deild:
Mett verður, at bæði hølini hjá Kvinnufelagnum og hjá Eldrafelagnum Nón eru væl egnaði til virksemið til eldratilhald. Tó eru fleiri rúm og meira pláss í hølunum hjá Eldrafelagnum.
Í mun til atkomu fyri rørslutarnað, er miðhæddin í hjá Kvinnufelagnum væl egnað, meðan tørvur er á at gera eina rampu til miðhæddina á Eldrafelagnum.
Fløvin hevur virkað í Kvinnufelagshúsinum í uml. 20 ár.
Í Eldrafelagnum Nón er nógv virksemi sum tey eldru sjálvi skipa fyri.
Samanumtikið metir Sosiala deild, at hølisumstøðurnar í báðum húsunum eru góðar, men húsini hjá eldrafelagnum Nón hava munin í stødd og kunnu tí rúma meira ymiskt virksemi. Somuleiðis verður tað mett at verða ein fyrimunur, at tað frammanundan møta so nógv eldri fólk, ið eru við til at mynda Eldrafelagið og virksemið í húsinum. Mælt verður tí til, at kommunan stuðlar Eldrafelagnum Nón í at fyriskipa og reka eitt eldratilhald.
Mælt verður til, at kommunan setir samskipara í hálvtíðarstarv at samskipa og skapa karmar fyri virksemi hjá dagtilhaldinum, sum tey eldru sjálvi kunnu útfylla. Mett verður, at tilboðið t.d. kann verða opið yrkadagar frá 14.00 til kl 17.00.
-Sosiala nevnd hevur á fundi 26/10-2009 mælt til at taka undir við tilmælinum frá Sosialu deild og avseta 300.000 kr. á fíggjarætlanini fyri 2010.
-Býráðið hevur á fundi 05/11-2009 samtykt at avseta 300.000,- á fíggjarætlanini fyri 2010 og at taka upp samráðingar við Eldrafelagið Nón og Dagtilhaldið Fløva um hvar dagtilhaldið skal skipast.
5.
J. nr. 243 – 07/00298
Bygging av nýggjari Støkk-høll í Runavík.
TN-Bygg var á fundinum og greidd frá broytta uppskotinum.
-Byggi- og býarskipanarnevndin mælt til at geva loyvi til umsóktu broyting.
-Býráðið hevur á fundi 05/11-2009 samtykt at taka undir við Byggi- og býarskipanarnevndini at flyta bygningin smb. tekning df. 28/10-09, treytað av at øll neyðug loyvi verða fingin tilvega.
6.
J. nr. 029 – 09/00514
Broyting av Kommunustýrisskipanini fyri Runavíkar kommunu.
-Fíggjarnevndin hevur á fundi 17.09.2009 samtykt, at málið verður lagt fyri býráðið.
-Býráðið hevur á fundi 24/09-2009 samtykt at góðkenna uppskotið til Kommunustýrisskipan.
-Fíggjarnevndin hevur á fundi 28/10-2009 mælt til at góðkenna uppskotið, við teimum broytingum sum komu á seinasta býráðsfundi.
-Býráðið hevur á fundi 05/11-2009 við 2. viðgerð samtykt at taka undir við fíggjarnevndini.
7.
J. nr. 102 – 09/00600
Fyrsta viðgerð av fíggjarætlanini fyri 2010.
-Fíggjarnevndin hevur á fundi 28/10-2009 gjøgnumgingið uppskotini frá nevndunum til fíggjarætlan fyri 2010, sum vísir eitt hall uppá 16 mió. kr. - Heitt verður á nevndirnar um at koma við sparingum til 2 viðgerð.
-Býráðið hevur á fundi 05/11-2009 samtykt at taka undir við fíggjarnevndini.


text:
Eitt ómakaleyst samleikaprógv
Borgarar og vinna fara í alsamt størri mun at samskifta og avgreiða síni viðurskifti við tað almenna talgilt umvegis e-tænastur og borgaraportalar, og tí fáa øll sín egna talgilda samleika – eitt talgilt samleikaprógv.
Talan verður um ein og sama talgilda samleika, sum kann nýtast til innritan og eyðmerking á portalum og snarskivum, bæði hjá stovnum, myndugleikum og fyritøkum.
Ein talgildur samleiki ger tað skjótari og einfaldari hjá borgarum at avgreiða síni viðurskifti. Samstundis verða mannagongdir hjá almennum stovnum minni tíðar- og orkukrevjandi, tí sloppið verður undan eitt nú at ljóslesa pappír.
Seinnu árini er gerandisdagur okkara vorðin alsamt meira talgildur. Flestu upplýsingar verða varðveittar hjá teimum myndugleikum og fyritøkum, vit hava samband við. Vit borgarar goyma eisini upplýsingar okkara á teldum o.ø. talgildum tólum.
Seinastu árini er tørvurin at kunna eyðmerkja seg talgilt vaksin støðugt. Fleiri og fleiri skipanir eru komnar við onkrum slagi av innritan, tá ið vit skulu hava ella senda upplýsingar til fyritøkur og stovnar.
Sum tørvurin at geva upplýsingar sínámillum veksur, veksur eisini tørvurin at senda trúnaðarupplýsingar trygt og einfalt. Tí síggja vit, at alsamt fleiri lond seta í verk landsumfevnandi loysnir at eyðmerkja borgarar, fyritøkur og aðrar løgfrøðiligar myndugleikar.
Við at seta í verk eina felags, talgilda loysn fyri alt samfelagið, fæst ein einføld skipan. Hetta merkir, at borgarin kann nýta ein og sama hátt til at innrita í skipanirnar.
Fyri samfelagið er tað stórur fyrimunur, av tí at tað skulu ikki stovnast fleiri ymiskar skipanir fyri tær einstøku tænasturnar, har eyðmerking og innritan er. Tí fer ein felags loysn fyri alt samfelagið at viðføra munandi sparingar fyri allar partar, bæði í tíð og umsiting.
Talgildi samleikin er samansettur av pørtum, og hvørt land samansetur sína skipan við støði í sínum tørvi. Eins og onnur lond hava vit í Føroyum okkara serligu ynskir. Arbeiðsbólkurin hevur tí gjørt ein myndil fyri eina loysn, sum hóskar fyri Føroyar við støði í hesum kravfestingum:
• Ein felags loysn (breið undirtøka)
Borgarar, vinna og tað almenna skulu kunna nýta loysnina at samskifta sínámillum. Loysnin skal kunna nýtast í øllum pørtum av samfelagnum, so at borgarin kann nýta talgilda lykilin (samleikan) til at eyðmerkja seg hjá almennum stovnum og privatum fyritøkum. Allir borgarar skulu kunna nýta loysnina.
• Føroyskir førleikar og veitarar
Føroyskir veitarar verða nýttir, so ein kann tryggja sær, at neyðugir førleikar eru her heima, og so at framtíðar rakstur og menning ikki eru bundin at útlendskari arbeiðsmegi.
• Trygg loysn
Loysnin skal vera trygg, so at hon lýkur lóggávu og regluverk fyri økið, umframt krøv hjá Fíggjaeftirlitinum um trygd og reglur fyri hvítvask.
• Einføld og brúkaravinarlig
Loysnin skal vera einføld og løtt at nýta hjá borgarum.
• Framtíðartryggjað og altjóðagjørt
Loysnin skal vera framtíðartryggjað og smidlig í bygnaði, so at hon kann mennast til nýggjar tørvir. Hon skal eisini vera í samsvari við altjóða standardir og skipanir, so at føroyski, talgildi samleikin í framtíðini skal kunna nýtast í øðrum londum.
• Málið skal vera føroyskt og enskt
Málið og allur tekstur til brúkaran skal vera á føroyskum. Við fyriliti fyri útlendingum skal tað eisini vera á enskum.
• Ognarskapur og staðseting skulu vera føroysk
Tað almenna eigur og umsitur teir sentralu partarnar, sum fevna um trygdina. Viðkvæmar upplýsingar og trúnaðarupplýsingar um borgaran og sentralu partarnar av skipanini verða staðsettar í Føroyum. (Talgilt yvirræði).
• Fíggarligt skynsemi
Samsvar skal vera millum vavið á loysnini og fíggingina. Gerast skal ein skynsom virkisætlan fyri loysnina.


text:
Eitt tað besta eg fái er ein góður bleytur kanelsnigil. Oysus tað er lekkurt. Ikki hesar sum hava ein broyskan kant. Her er loysnin til at fáa allar og allan kanelsnigilin at verða bleytan og saftigan uttast sum innast. Uppskriftin... Continue reading →
Er tað okey at verða rotin viðhvørt? Áhh harra jesus, “rotin” kann ikki ein gongd dekka yvir tað eg eri í dag. Eg havi tendens til at siga “ja” til ov nógv í senn. Skuldi tað verði rætt, burdi man einans... Continue reading →
Eg havi eina lítla nýggjheit, sum eg havi glett meg at fortelja tykkum um. Tá eg segði ”lítil” meinti eg at eg havi eina ”yvirdrivið, mega, gigantiska, elefantstødd, kempi, bumbistóra nýggjheit” !!! O-M-G! Eg skal giftast! (Nú vit skulu giftast,... Continue reading →
Wuhuuu, nú er Valentine’s Day her og romantikkurin flýtur yvir 😉 Eg havi funnið ein hepnan vinnara, av gávukortinum frá Angus Steakhouse! Vinnarin kann seta seg í samband við meg, umvegis facebook síðuna hjá SukurSøtt. Túsund takk til øll, sum... Continue reading →
Valentines Day er nakrar dagar burturi og trýstið at vera romantiskur liggur á monnunum. Stakkals menn! Er menn yvirhøvur romantiskir? Eg trúgvi, at fyri nógvar menn, so liggur hendan síðan so langt vekk, at teir eru í døpurhuga, tá tað... Continue reading →
Valentine’s dagurin er um nakrar fáar dagar, og í tí sambandi havi eg funnið eina lekkra kapping, til mínar fittu fylgjarar. Nakað sum liggur til føroyingar, er góður matur. Ongin hugni uttan góðan mat, ikki so? Tá eg eri heima... Continue reading →
Hetta var síðsti dagur við høvdu í Thailandi. Vit vóru á hesari útferðini allan dagin, og hetta bleiv ein ógloymandi dagur. Tað var skjótt at teir hapsaðu bananina úr hondini. Svangir bassar! Eg fall fladask fyri... Continue reading →
Tað fyrsta eg hugsi um, tá eg hoyri “valentine” og “day” í sama setningi er: rósur, rósubløð, blómur, sjokuláta, góður matur, klemm, muss, gleði, forelskilsi, kærleiki. Ja eg kundi blívi við. Tí um tú heldur mær dámar væl sukursøtar lutir,... Continue reading →
Tað er altíð deiligt og hugaligt at fáa nýbakaðar bollar ein sunnumorgun. Eg havi prøvað nógvar ymiskar uppskriftir til bolladeiggj, men hendan er uttan iva mín yndis. Tað er okkurt serligt yvir sunnudøgum. Teir kennast øðrvísi enn hinir dagarnar. Tá... Continue reading →
Vikuskifti! Yes!! Leygardagur er totalt mín yndis dagur. Í vikuskiftinum havi eg bara altíð hug til okkurt lekkurt. (Tað havi eg eisini hinar dagarnar, men tá leygardagurin kemur, er tað eitt must!) Eg mungi altíð eftir pitsa. Altso aaaltíð. Eg... Continue reading →


text:
Brøðurnir Grimm eru tveir týskir filologar, nevndir Jakob Ludwig Karl (1785-1863) og Wilhelm Karl Grimm (1786-1859).
Báðir brøðurnir lósu rættarvísindi á universitetinum í Marburg. Ein av lærarunum var Friedrich karl von Savigny, sum læt báðar brøðurnar sleppa at lesa í bókasavninum hjá sær.
Savigny, sum skrivaði søguligt verk um rómararættin í miðøld, fór í 1840 til París og bjóðaði Jakob Grimm at koma við sær sum hjálpari. Tað var her, at tað gjørdist greitt, at Jakob Grimm ikki vildi halda fram at lesa rættarvísindi, men heldur vildi granska gamlar, týskar bókmentir.
Báðir brøðurnir góvust at lesa, fluttu aftur til Kassel, har mamman búði, og fóru undir at savna ævintýr. Teir savnaðu týsk ævintýr og góvu tey út í bók 1812-15. Kendast munnu vera Kinder und Hausmärchen. Í 1819 kom kom fyrsta bind av ævintýrbókini út aftur av nýggjum, við nýggjum ævintýrum, og har summi av teimum gomlu vóru tikin úr aftur. Í 1825 kom ein lítil eitt binds útgáva av ævintýrum út. Meðan teir vóru á lívi, kom stóra ævintýrsavnið út sjey ferðir á týskum og og tíggju ferðir tað lítla.
Jakob Grimm arbeiddi eisini í mong ár við týskari mállæru, og Wilhelm Grimm granskaði rúnur.
Brøðurnir eru eisini kendir fyri at hava skrivað eina orðabók. Teir komu til bókstavin F. Orðabókin eitur bara der Grimm á fólkamunni, og ikki fyrr enn í 1961 varð hon liðug.
Í dag verður lív og virki hjá brøðrunum granskað á m.a. Brüder Grimm-Museum í Kassel, og flestu av vísindaligu skjølunum hjá teimum eru at finna í statsbókasavninum í Berlin og statsarkivinum í Marburg. Fleiri túsund bind úr savninum hjá brøðrunum Grimm hava síðan 1865 verið ogn hjá Humboldtuniversitetinum í Berlin.
Í 2005 vóru ævintýrinum hjá brøðrunum Grimm tikin við sum ein partur av verðinsarvi hjá Unesco
Útgávur:
1968 Fuglurin Griff í Ævintýr 3 (Heðin Brú)
Lívsins vatn í Ævintýr 3 (Heðin Brú)
1970 Jarn-Hanus í Ævintýr 4 (Heðin Brú)
1981 Tann stóra ævintýrbókin
1989 Grimm ævintýrbókin
2002 Vakrastu ævintýrini hjá brøðrunum Grimm
Mariubarnið í Míni jólabók
2008 Vakrastu ævintýrini hjá brøðrunum Grimm
Heimasíða:


text:
U18-landsliðið við monnum skal í aðru viku taka lut í EM-kapping í Georgia.
Kappingin er skipað á sama hátt, sum tann, ið U20-landsliðið júst hevur luttikið á, har tvey lið úr hvørjum bólki spæla seg í hálvfinalurnar og at tað annars eru plaseringsdystir. Vinnarin av kappingini tryggjar sær atgongd til HM-endaspælið í 2019 fyri U18-landslið.
Føroyar eru í bólki við Luksemborg, Estlandi, Litava, Makedonia og Sveis.
Venjarin, Birgir Hansen, hevur úttikið hesar til uppgávuna:
Heini á Heygum, VÍF
Andri K. Hansen, STÍF
Martin Danielsen, STÍF
Ivan Mrdalo, STÍF
Dánjal Ragnarsson, Neistin
Julian Kragesteen, Neistin
Jónas Rasmussen, Neistin
Tróndur Mikkelsen, Skjern Håndbold
Høgni F. Gaard, Skjern Håndbold
Gilli S. Holm, Oure
Pauli Mittún, H71
Sakaris A. Sakarisson, H71
Hákun av Teigum, H71
Bogi Hansen, H71
Elias á Skipagøtu, H71
Pauli Jacobsen, H71


text:
Summarhúsbreiðband
Vilt tú hava breiðband, sum tú kanst tendra og sløkkja eftir tørvi, í tínum summarhúsi? So kanst tú stovna eitt summarhúshald, har tú bert rindar fyri teir dagar, sum breiðbandið er tendrað.
Mánaðarligur kostnaður er 750 krónur, um tú hevur breiðbandið tendrað alla tíðina. Hevur tú ikki tað, fært tú bert rokning fyri teir dagar, har breiðbandið hevur verið tendrað.
Kostnaðurin verður roknaður soleiðis: 750 / dagar í mánaðinum * nýtsludagar.
Dømi
Um tú hevur nýtt breiðbandið í 3 dagar í einum mánaði, er kostnaðurin 750/31 x3 avrundað til 73 kr.
Afturat hesum kemur linjugjald, ið eisini verður roknað á henda hátt. 87,50/31 x3 avrundað til 9 kr.
Set teg í samband við Kundatænastuna á tel. 808080 fyri at stovna eitt summarhúsbreiðband. Treytin er, at tú frammanundan hevur eitt vanligt breiðband hjá okkum.
Sí vegleiðing og viðskiftatreytir.


text:
Hákelling (svøvnhávaættin)
Somniosus microcephalus
(Bloch & Schneider, 1801)
Stødd: Hákelling verður í mesta lagi upp í 6,5 m, onkur sigur 7,3 m, men vanliga er hon undir Føroyum um 2 til 4,5 m.
Dýpi: Hon er vanliga millum 200 og 600 m. Í Arktis er hon bæði í vatnskorpuni, nær landi og annars heilt niður á 1200 m dýpi ella djúpari.
Litur: Hon hevur skiftandi litir, ofta flekkut brún-svørt, men eisini einlitt grálig. Viðhvørt eru veik, myrkt litt bond av bakinum niður á síðurnar. Hon er hvít inni í kjaftinum og í búkholuni.
Lýsing: Hákelling hevur tvær smáar píkaleysar ryggfjaðrar. Tann fremra situr umleið mitt á kroppinum, yvir gloppinum millum uggafjaðrarnar og búkfjaðrarnar. Hon hevur upprendan stert. Høvdið er stutt og bøllut við stórum kjafti. Gronin er tjúkk og mest sum rund. Tenninar í yvirkjaftinum eru smáar, hvassar, tvíeggjaðar, skeivar og standa í fleiri røðum. Í undirkjaftinum eru tenninar breiðar og so skeivar, at bitið verður við tannsíðuni. Andahol er oman fyri og aftan fyri eygað. Eyguni eru smá og rund og sita uppi yvir tí fremsta av kjaftinum. Hon er deydaslig, svøvnut, brestist vanliga ikki.
Eyðkenni: Smáar hákellingar kennast frá ymsum øðrum hávasløgum, við tað at tær hava hvørki píkar ella gotfjøður. Annars er støddin á vaksnum hákellingum ofta ein góð ábending um, hvør fiskurin er.
Týdningur: Nakað verður veitt av hákelling ymsastaðni, men hon hevur lítlan vinnuligan týdning hjá okkum.
da: Grønlandshaj – havkal, en: Greenland shark, fr: Requin du Groenland, ís: Hákarl, no: Håkjerring, tý: Grönlandhai – Eishai
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skrubbhávar Squaliformes
Hesin hópurin hevur 6 ættir, 24 slektir og 97 sløg.
Fiskar úr øllum 6 ættunum eru at fáa undir Føroyum, og tær hava her 10 slektir og 12 sløg:
Skrubbhávarnir hava andahol og 5 táknarivur. Teir hava tvær ryggfjaðrar, summi sløg við píkum frammanfyri, onnur uttan. Teir hava ikki gotfjøður, og eingir kjalir eru á klingruni.
Teir liva um øll høv, bæði djúpt og grunt.


text:
Heimsins størsta sláturskip fer at sigla millum Noreg og Hirtshals
Heimsins størsta flótandi sláturvirki fer um
nakrar vikur at flyta stórar mongdir av laksi frá havbrúki í Noregi til eina
stóra laksamiðstøð í Hirtshals. Nýggja skipið fær laksin á marknaðin tvey
samdøgur fyrr enn higartil. Í laksaheiminum verður tosað um ein gamechanger.
Nýggja skipið hjá
Hav Line-samtakinum er smíðað á sponsku skipasmiðjuni, Astilleros Balenciaga
S.A., sum liggur í Baskaralandinum – heilt har inni í Biskayavíkini.
Hin 16. mai fekk
skipið navnið, Norwegian Gannet. Hetta er higartil størstga skipið, sum henda
spanska skipasmiðja hevur smíðað. Tað er 94 metrar langt.
Formaðurin í Hav
Line-samtakinum, Jon Hindar, sigur, at Norwegian Gannet, sum verður eitt
hybridskip, fer at ferma og slakta 10 prosent at samlaðu laksaframleiðsluni í
Noregi. Skipið fer at sigla 140 túrar árliga til Danmarkar við 1000 tonsum av
laksi um vikuna og við einari sláturorku upp á 100 tons um tíman.
- Hetta kemur í
staðin fyri 7000 lastbilatúrar árliga, sigur Jon Hindar.
Kelda: Shippingwatch


text:
Dagtilhaldiš Bóliš
Dagtilhaldiš Bóliš er partur av eind 9 ķ Trivnašardeplinum.
Dagtilhaldiš Bóliš heldur til į Heišavegi ķ Saltangarį. Tilbošiš er ętlaš borgarum viš autismu. Tilbošiš er opiš gerandisdagar kl. 8.30-15.30, tó tżsdag kl. 8.30-13.30.
Dentur veršur lagdur į at stimbra og menna samskiftisevni, sansir og kropp hjį borgarunum, og viš stųšiš ķ tķ einstaka borgaranum at menna fųrleikarnar hjį viškomandi. Dentur veršur eisini lagdur į at hava eitt skipaš umhvųrvi, og veršur hetta gjųrt sjónligt viš dag- og vikuętlanum. Borgararnir framleiša saman viš starvsfólkum ymiskar lutir saman viš starvsfólkunum, og verša hesir seldir ķ sųlubśšini į Stķggi.
Ķ dagtilhaldinum er ymiskt į skrįnni, sum t.d. tśrar, gosbaš, rķšing, rippa hśkar, gera smykkur, tekna og ymisk spųl.
Skipaš veršur eisini fyri ymiskum felagstiltųkum sum jólahugna, fųstulįvintshaldi og tśrum.
Dagtilhaldiš BólišHeišavegur 39
600 Saltangarį
Tlf. 297630/297633/297634
Teldupostur: poulinaj@av.fo
Dagført tann 26-09-2018


text: Eg havi sitið og hugt at dokumentarsendingini um Ebbu Hentze við forvitnum, sorgblíðum eygum, sum eisini vórðu eitt sindur blonk av lýsingini hjá Oddvá Nattestad av likkunum, ið vórðu komnar at siga divuni á deyðastrá farvæl – Aja, soleiðis fer verðin við øllum, mutli eg og fái púrasta ómotiverað hug at drekka hvítvin og roykja grønar look-sigarettir. Eg havi áður ummælt tílíkar portrettsendingar hjá Kringvarpinum, har eg havi funnist at vantandi listaviðgerð, at dentur heldur verður lagdur á persónligar og anekdotiskar lýsingar. Hetta sama má sigast at vera galdandi fyri nýggja dokumentarin hjá Suna Merkistein, at hann fyrst og fremst er ævisøguligur og snýr seg um lívið hjá Ebbu Hentze soleiðis sum hennara góðu vinfólk lýsa tað. Og tá tað er Ebba Hentze, sum hevur høvuðsleiklutin, so er tað stak undirhaldandi m.a. at hoyra høvundar, vinfólk og grannan í C.Pløyensgøtu, Brynhild Thomsen greiða frá. Í sendingini verður sagt, at Ebba Hentze hevði alstóran leiklut í føroyskum bókmentum sum týðari, ráðgevi, íbirtari og rithøvundur. Hon varð heiðrað við barnabókavirðisløn Tórshavnar Býráðs, virðisløn M.A. Jacobsens fyri mentanarlig avrik, við Mentanarvirðisløn Landsins, við Sømdargávu Landsins, eins og hon var heiðurslimur í Rithøvundafelag Føroya. Í veruleikanum er tað undrunarvert, at hon fekk ta stóru mentanarvirðislønina, tí tann virðislønin verður latin fyri útinnt listarligt verk og so stórt ella sannførandi var hennara sjálvstøðuga listarliga lívsverk neyvan - og hvør veit um hetta møguliga er ein orsøk til ta vantandi listaviðgerðina í sendingin (tað er bara Malan Marnersdóttir, ið sum so nertir við hennara bókmentaliga innsats). Eg minnist sjálv, at Ebba Hentze var ein, mann legði til merkis, bæði tá hon var í bestu árum, men eisini tá hon var ein gomul dama. Hon var allan vegin í gjøgnum ein markant persónligheit, sum uppførdi seg øðrvísi enn hinar konurnar. Eitt konufólk, sum hvørki kjøtgrýtur ella ráðandi ideal um penan gentuatburð fingu fastatøkur á. Kanska er tað hetta serstaka intellektuella frælsið, kritiska vitið og bitið, sum hennara landsmenn og – konur vildu virðismeta og takka henni fyri. Ikki veit eg annað enn, at Ebba Hentze í sjáldsama stóran mun tordi at taka blaðið frá munninum og siga erligt hvat hon meinti. Hennara kritiska lyndi er óvanligt í okkara lítla samfelag og konsensusmerktu mentan og fyri hetta hevur hon uppiborið allar møguligar virðislønir. Hetta er sama orsøkin til, at mann má fegnast um, at Suni Merkistein hevur gjørt portrettsendingina. Sendingin um Ebbu Hentze er partur av røðini um kendar føroyingar og sum so er tað ikki løgið, at tað ævisøguliga fyllir. Og tá er tað befríandi, at Suni Merkistein letur øll tey fittu fólkini kring Ebbu vera erlig og eitt nú greiða frá hvussu stríggin persónur hon kundi vera; áfallin, dominerandi, men eisini herlig, lisin og kultiverað. Tað er somuleiðis eitt stórt framstig, at eitt evni sum kynsligur samleiki verður tikið uppá tungu í einari føroyskari listafólkaportrettsending. Tað var ikki gamalt, men tá Carl Jóhan Jensen í sendingini staðfestir, at eingin mundi ivast í, at Ebba Hentze var samkynd, er tað gott og neyðugt – ikki tí at sendingin snýr seg um seksualitet, men tí at kynsligi samleikin er týdningarmikil partur av ævisøguni, sum verður søgd.


text:
Tað var ein keðilig sjón, sum møtti Anker Hansen, tá hann týsdagin kom heim úr longri feriu. Onkur hevði gjørt seg inn á hansara og ein annan bil í Klaksvík.
- Ikki er tað stuttligt at koma heim frá einari góðari feriu og síggja tað, at onkur hevur smildrað mær bilin sundur og ein annan bil sum stóð frammanfyri, og bara rýma frá staðnum. Ikki er tað pent gjørt, skrivar Anker Hansen á Facebook.
Anker fortelur, at hann hevur verið úti og ferðast í tríggjar vikur, men at hann veit at hetta hendi mánakvøldið. Bilurin er illa skøvaður, og eina speglið er brotið.
(Mynd: Anker Hansen)
Seinastu vikurnar er fleiri ferðir komið fyri, at fólk runt landið hava gjørt seg inn á bilar.
Anker Hansen sóknast nú eftir fólki sum hava sæð tilburðin og heitir á fólk um at seta seg í samband við seg.


text:
26-04-2017
Umboðsmaðurin hevur viðgjørt eina klagu um handfaringina hjá Hvalbiar kommunu av eini áheitan um innlit í málið um at byggja nýggjan barnagarð í kommununi. Kommunan boðaði beinanvegin klagaranum frá, at innlitsáheitanin fór at verða avgreidd tvær vikur seinni, men hóast hetta og fleiri áminningar frá klagaranum, tók tað kommununi meginpartin av einum ári at avgreiða innlitsáheitanina. Umboðsmaðurin metti hvørki vavið á skjølunum ella umstøðurnar í málinum kunna umbera, at tað tók kommununi so drúgva tíð at avgreiða innlitsáheitanina. Umboðsmaðurin gav Hvalbiar kommunu eina álvarsliga átalu fyri at lata innlitsáheitanina liggja óavgreidda meginpartin av einum ári. (LUM 16/00123).


text:
Fyrilestur um hetlendskan fiskiskap við Føroyar í 1800 talinum
Mánadagin 18. mars klokkan 15.00 heldur hetlendingurin John Goodlad fyrilestur á Søgu og Samfelagsdeildini við heitinum Connections between Faroe and Shetland relating to the cod sloops.
John Goodlad, sum í mong ár hevur starvast í hetlendska fiskiídnaðinum, hevur skrivað bók um hetlendska toskafiskiskapin við Føroyar. Í fyrilestrinum fer John Goodlad at viðgera sambandið millum hetlendskar fiskimenn og føroyska samfelagið í tíðarskeiðinum 1850-1909.
Fyrilesturin verður í Jónas Broncks gøtu 25, veghæddin, mánadagin 18. mars klokkan 15.00.
Øll eru hjartaliga vælkomin.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Kelda: Umhvørvisstovan
Orkuskiftið frá upphiting við olju til upphiting við el er av álvara byrjað. Ein alsamt vaksandi tilvitan hjá brúkaranum um grøna orku, setur tí økt krøv til myndugleikar og veitarar.
Nógvar leysasøgur eru um hitapumpur og alternativa orku - og ivamálini eru sum vituligt fleiri. Spurningar krevja svar og nú býðst so høvi at hoyra um veruleikan frá teimum, ið dagliga arbeiða við tøknini.
Á fundinum fara umboð frá Demich, Mariu Poulsen og Svend Krosstein, ið eru løggildir jarðhitaveitarar, at greiða frá teirra royndum við hitapumpuskipanum. Til ber sjálvandi eisini at spyrja um ivamál og at fáa eitt prát við veitararnar eftir fundin.
Umhvørvisstovan fer at greiða frá hitapumpumátingum og kanningum, sum eru gjørdar seinastu 10 árini.
Fundurin er mettur at vara einar 2 tímar og øll eru vælkomin
Skrá:
19:00 Umhvørvisstovan bjóðar vælkomin
19:05 ORKA greiðir frá altjóða orkuverkætlanini SECURE
19:20 Umhvørvisstovan: 10 ára royndir við hitapumpum í Føroyum
19:40 Maria Poulsen
20:00 Steðgur
20:15 Svend Krossstein
20:35 Demich
20:50 Samanumtøka
Kunningarfundurin verður hildin á Umhvørvisstovuni við Traðagøtu 38 á Argjum.
Vælkomin


text:
Ari av Rana
10.11.2017 - 18:10
Ítróttur > Ítróttur > Fótbóltur
UEFA hevur givið fransku fótbóltsstjørni 8 mánaðir langt leikbann, fyri at hava sparka ein fótbóltsfjeppara á høvdið. Patrice Evra hevur leikbann fram til 30. juni 2018.
Harafturat fær hann bót á áleið 75.000 krónur.
Longdin á leikbanninum førdi við sær, at eitt ára sáttmálin, sum hann hevði hjá Marseilles, varð strikað.
Tað var 2. november, áðrenn Marseilles spældi Europa League dyst móti Guimaraes í Portugal, at Evra bleiv illur. Marseilles viðhaldsfólk, sum vóru komin til Portugal at hyggja at dystinum, byrjaðu at syngja haturssangir um Patrice Evra.
Tá hesi viðhaldsfólkini fluttu seg oman til leikvøllin, har Marseilles leikararnir hitaðu upp, rann Evra yvir og sparkaði eina viðhaldsfólkið á høvdið.


text: Kenda amerikanska listasavnið, Philips Collection í Washington fer í heyst at framsýna norðurlendska list. Hetta er í sær sjálvum áhugavert, men verður ikki minni spennandi nú tað skilst, at eisini føroysk, grønlendsk, íslendsk og álendsk list verður við (umframt donsk, finsk, svensk og norsk list). Tílíkar presentatiónir av norðurlendskari list hava ofta manglað umboðan frá teimum smáu tjóðunum. Sambært heimasíðuni hjá Philips Collection fevnir framsýningin um 200 ár við 62 listafólkum, ið verða við á framsýningini Nordic Impressions frá 13.oktober í ár til 13.januar 2019. Enn er bara greitt, at framúrskarandi koloristurin, Ruth Smith verður við á framsýningini. Meira verður at frætta um hetta seinni.


text:
Upplýsingar
Upplýsingar til foreldur og onnur
Avtalur
Tað er av stórum týdningi at starvsfólkini í Mylnuhúsinum fáa boð frá foreldrunum um børnini skulu heim við hvørjum øðrum ella onkur annar enn foreldrini avheinta tey. Ring og boða frá ella gev barninum seðil við.
Bussurin
Bussurin verður brúktur til at koyra Útistovubørnini og Gerðastovubørnini til og frá Mylnuhúsinum.
Fráboðan
Boðast skal frá, teir dagar ið barnið ikki kann koma í Mylnuhúsið áðrenn kl 10:00
Fastir frídagar
Mylnuhúsið hevur stongt hesar dagar: Umframt leygar/sunnu og halgidagar: Jólaaftan, nýggjársaftan, flaggdagin, ólavsøkuaftan eftir kl 12:00, páskaaftan og hvítusunnuaftan
Frí pláss
Møguligt er at søkja um frípláss. Umsóknarblað fæst við at venda sær til eitt av starvsfólkunum.
Foreldrafundir
Ein felags foreldrafundur er um árið, og foreldraviðtalur eru um heysti.
Flaggstongin
Mylnuhúsið hevur eina flaggstong. Vit flagga tá onkur í húsinum hevur føðingardag.
Føðingardagar
Tosa við starvsfólki á stovuni um hvussu tit vilja hava at føðingardagurin hjá tykkara barnið skal haldast.
Mylnuhúsið hevur føðingardag 16. januar
Góðan morgun
Tað er av stórum týdningi at foreldur koma inn saman við barninum at siga góðan morgun og siga farvæl við starvsfólki áðrenn tit fara heim.
Minnist til at siga farvæl við barnið áðrenn tit fara, skjótt og gott.
Heilivág
Ikki er loyvt hjá starvsfólki at geva børninum heilivág, uttan í lívsneyðugum førum.
Heimasíðan
Heimasíðan hjá Mylnuhúsinum liggur á www.mylnuhusid.fo, har eru børn og vaksin vælkomin at senda eina heilsan, teldupost addressa:mylnuhus@mylnuhusi
Kostnaður
Vøggustovupláss: kr. 1.563,- um mánaðin + kr 275,- fyri matarskipanina.
Barnagarðspláss: kr. 1.119,- um mánaðin + kr 275,- fyri matarskipanina.
Klæðir
Navn skal á øll klæðini.
Tvey sett av hóskandi klæðum skulu altíð vera á plássinum.
Kostur
Mylnuhúsið bjóðar morgunmat til kl. 09:00
Umleið klokkan 14:30 – 15:00 vera frukt, jogurt, keks o.t. etið.
Máltíðir : Mylnuhúsið hevur eina matarskipan, ið kostar 275 kr um mánaðin og verður goldið yvur galdskipanina hjá Klaksvíkar kommunu. Matarskipanin umfatar mat á miðdegi har ein køksdáma gerð matpakkar til børnini í útibarnagørðunum og gerð mat kláran til hinar stovurnar.
Mylnuhúsið
– Ein stovnu í menning!
Næmingar
Mylnuhúsið tekur fegin ímóti næmingum. Vit hava næmingar bæði úr inn og útlandinum og bæði frá fólkaskúlanum og hægri námsfrøðiligum skúlum.
Runa
Vit í Mylnuhúsinum ganga inn fyri runu.
Sjúka
Um barnið er sjúkt og ikki kann fylgja einum gerandisdegi kann tað ikki koma á stovn.
Sigið frá um barnið er sjúkt.
Spæliplássið
Vit ynskja at spæliplássið í Mylnuhúsinum, skal vera stimbrandi, mennandi og ikki minst stuttligt.
Tagnaðarskylda
Starvsfólkið í Mylnuhúsinum hevur Tagnaðaðarskyldu við starvssetan og heldur hon ikki uppat við uppsøgn.
Telefonnr.:
- Mylnuhúsið 457788
- Fax 457789
- Fart. 237710 (Leiðarin)
- Niðristova 237711
- Innistova 237712
- Miðstova 237713
- Gerðastova 237714
- Útistova 237715
Teldupostur:
Mylnuhus@mylnuhusid.fo
Trygging
Spyrjið tryggingarfelag tykkara hvussu barnið er tryggjað, meðan tað er í Mylnuhúsinum.
Upphangstalvir
Umráðandi er at hyggja uppá upphangstalvuna hvønn dag
Útmelding
Tá barnið skal sigast upp úr Mylnuhúsinum er freistin 14 dagar og skal tað vera skrivliga.


text:
Árni Olafsson 17.01.2017 (13:47)
Kendur embætismaður farin
Niels Bentsen, rikisumboðsmaður í Føroyum 1981 – 88, doyði 16. januar 2017. Hann var føddur í mars 1936, so hann hevði fylt 81 til várs, varð honum lív lagað.
Hann tók løgfrøðiligt embætisprógv í 1960 og fór straks í ríkisins tænastu, fyrst í kenslumálaráðið og síðan innanríkisráðið, har hann gjørdist skrivstovustjóri í 1975.
Haðani kom hann til Føroya í 1981 sum ríkisumboðsmaður. Tá hevði hann drúgvar royndir sum embætismaður, serliga í heilsumálum, og hevði sitið í ymsum nevndum og eisini tikið lut í europeiskari og í norðurlendksari samvinnu.
Sjálvur var eg komin heimaftur á klettarnar fáar mánaðar frammanundan og var virkandi skrivstovustjóri í Tinganesi inntil á heysti 1984. Har tókst eg mest við uttanlanda- og fiskivinnumál, so vit fingu ikki so nógv við hvønn annan at gera. Tað var starvsbróðir mín í Tinganesi, Johan Djurhuus, sum hevði mesta samskiftið við hann.
Tað gjørdist skjótt greitt, at Niels Bentsen var sendur til Føroya við tí uppgávu at gera ríkismyndugleikarnar meira sjónligar í Føroyum. Tað tóktist sum at teir á Slottshólminum hildu, at javnvágin millum land og ríki tey seinru árini var farin nakað av lagi til fyrimunar fyri landsmyndugleikarnar, og at hetta var Niels Bentsen rætti maðurin at rætta uppá.
Niels fór hugagóður undir hesa uppgávu, og helst man hann hava verið nakað óstortligur viðhvørt. Ídni hansara varð ikki líka væl dámt allastaðni millum føroyskar politikkarar og í føroyska embætisverkinum. Tann altíð orðkringi Finnbogi Ísakson, ið eisini dugdi sína danmarkarsøgu, mintist til, at einaferð i miðøld var danskur kongur nevndur Niels, so hann gav skjótt nýggja ríkisumboðsmanninum eyknevnið ”Kong Niels”, og tað var hangandi. Og ikki haldi eg, at honum dámdi tað so illa.
Niels var sera virkin, og sum fráleið helt hann vist, at embætisskyldurnar tóku í minna lagi av hansara tíð. Hann fór so til stuttleikar at gera kanningar til bók sum hann í 1988 læt geva út um føroysku fólktingsumboðanina ígjøgnum tíðirnar.
Niels fór úr Føroyum í 1988. Tá var runnið saman millum hansara og Dinnu Gilstón, og giftust tey bæði árið eftir í føroysku kirkjuni í Keypmannahavn. Tá hevði hann – eftir enn eitt stutt skeið í innanríkisráðnum, fingið starv sum stiftsamtmaður í Roskilde, sum hann røkti til embætið varð niðurlagt í 2005, stutt áðrenn hann fylti 70.
Tann Niels, ið kom niðuraftur til Danmarkar í 1988 var ikki sami maður, ið kom til Føroya sjey ár frammanundan. Framvegis hevði hann atfinningar um mangt og hvat í almennu Føroyum. Men, nú hevði hann nógv meiri ans fyri øllum tí, sum ger Føroyar áhugaverdar. Hann var nú rættur føroyavinur, og hann og Dinna gjørdust virkin í tí føroyska umhvørvinum í danska høvuðsstaðarøkinum. Tá ið føroyska listafelagið í Danmark skipaði fyri stórari og nógv róstari framsýning av føroyskari list í Roskilde í 1992, lá hansara partur ikki eftir. Eisini skipaði hann fyri onkrari føroyaferð fyri felagsskap í Roskilde.
Niels var virkin pensionistur. Serliga eftir at eisini Dinna gavst í starvi sínum í danska kenslumálaráðnum gjørdu tey nógv av at ferðast.
Nakað av tí, sum Niels segði hevði dámt honum best við starvinum sum ríkisumboðsmaður vóru tey mongu fólk, ið vitjaðu á amtmansborgini. Honum dámdi væl at vera saman við fólki. Eisini í Roskilde fekk hann samband við nógv fólk, m. a. við at taka aktivan lut i felagslívinum á staðnum.
Niels fylgdi til tað seinasta væl við í, hvat fyrifórst í føroyskum politikki og samfelagslívi og vildi gjarna skifta orð um hesi viðurskifti við fólk við skili fyri føroyskum viðurskiftum. Tá ið hann frætti um bankaskrædlini í 1992-93 og tey eftirfylgjandi tiltøkini, helt hann fyri, at hetta fór at fáa ógvusligar avleiðingar fyri ríkisfelagsskapin. Hesum fekk hann við tíðini rætt í. Hesi árini vóru Føroyar og føroyingar ofta fyri ágangi í danskari pressu, og meira enn einaferð tók Niels til orðanna ímóti slíkum álopum.
Sjálvur var eg saman við honum fyri fáum døgum síðan saman við øðrum føroyingum og føroyavinum. Hann var lívsfúsur sum altíð. Lítið vardi tað okkum, at fáar dagar seinri fór hann ikki longur at vera okkara millum.
Eftir sita tríggjar døtur frá hansara fyrra hjúnalagi, sum allar eru væl undankomnar, og Dinna, sum fyri kortum upplivdi ta størstu sorg ein móðir kann koma út fyri, nevnliga at jarða dóttur sína, Duritu. Ferðin til jarðarferð Duritu gjørdist seinasta føroyaferðin hjá Niels Bentsen. Annars var nú drúgvari millum føroyaferðir hansara, tí sum hann segði, tey flestu hann kendi í síni tið sum ríkisumboðsmaður vóru ikki á foldum longur. Og nú fór eisini hann.
Vit hava samkenslu við teimum, ið mist hava, bæði døtrum hansara og teirra næstringum, og Dinnu.
Friður veri við minninum um ein rættskafnan embætismann og eitt sera livandi menniskja.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Myndaorðabókin úr Mumidali er ein stuttligur og einfaldur máti at læra seg grundarlagið í enska málinum. Bókin er full av hentum orðum og litríkum myndum.
Við Myndaorðabókini úr Mumidali er tað lætt hjá børnum í øllum aldri at betra um sítt enska orðatilfeingi. Í myndaorðabókini eru meira enn 1200 spennandi orð og áhugaverd orð innan ymisk øki. Her finnast orð fyri litir, skap og mótsetningar. Vit práta um veðrið og árstíðirnar og spyrja, hvat klokkan er. Tekningarnar hjá Tove Jansson er fullar av smálutum, so nógvir møguleikar eru at siga frá tí, tú sært!
Við Myndaorðabókini gongur tað sum eftir ánni at læra seg eitt nýtt mál. Aftast er føroyskur-enskur og enskur-føroyskur orðalisti.
Aftur


text:
Eyðgunn Samuelsen, landstýriskvinna í almannamálum, setti í gjár áhugaverda framsýning í SMS, sum norski myndamaðurin , Anders M. Leines, hevur við fotomyndum av ungum fólkum við parkinson.
Røða í sambandi við at framsýning sum Parkinsonfelagið skipar fyri letur upp í SMS 22. august 2018 kl. 16
Góðan dag øll somul,
Eg fari at nýta høvi at bjóða tykkum øllum at vera vælkomin til hesa áhugaverdu myndaframsýning, sum Parkinsonfelagið skipar fyri.
Framsýningin, sum norski myndamaðurin Anders M. Leines hevur gjørt, hevur ferðast runt bæði í Norra og USA, og er nú komin til Føroya.
Anders fekk sjálvur staðfest Parkison sjúkuna fyri níggju árum síðan. Við framsýningini vil hann broyta hugmyndina, sum fólk ofta hava av fólki við Parkinson. Tí tín hugmynd av einum persóni, ávirkar tín hugburð mótvegis honum.
Veruleikin er nevniliga, at 1/3 av teimum, sum fáa staðfest Parkinson, eru í arbeiðsførum aldri.
At fáa staðfest Parkisonssjúkuna krevur nógv av tær og teimum sum á ein ella annan hátt umgangast teg. Tú verður noyddur at umskipa títt lív og tað er neyðugt at góðtaka at summir dagar eru svárari enn aðrir. Men fólk, sum hava fingið staðfest sjúkuna hava eisini sagt, at tey nú síggja lívið á ein annan hátt, og duga betur at virðismeta tað góða í lívinum.
*
Tað er eitt aðalmál hjá samgonguni, at allir borgarar skulu tryggjast javnrættindini, og hvør einstakur eigur møguleika at smíða sær eitt eydnuríkt lív eftir egnum huga og evnum.
Inklusión er eitt týðandi mál at fremja. Og samgongan hevur virkað fyri at at rættindini hjá tí einstaka skulu virðast.
Vit arbeiða fyri tað góða samfelagið, har vit øll hava møguleika at trívast og mennast. Tey, sum av ymsum orsøkunum hava serligar avbjóðingar, skulu stuðlast, soleiðis at tað verður lættari at taka lut og vera partur av samfelagnum. Vit hava skipanir sum lofta teimum, sum hava tørv á tí – eitt nú møguleikin fyri tillaganum starvi. Við hesari skipan fer tað almenna inn og kompenserar, soleiðis at mann ikki missir arbeiðsinntøku, hóast arbeiðsførleikin minkar. Sum landsstýriskvinna í almannamálum er fokus áhaldandi at vit skulu gera tað lættari at vera menniskja og lættari at vera familja í Føroyum.
*
Eg fari at takka fyriskiparum, Parkinsfelagnum, fyri at tit hava tikið stig til hesa myndaframsýning, sum heilt vist fer at fáa okkum at broyta fatan av sjúkuni og hvørji teg eru, sum sjúkan rakar.
Takk fyri!
Eyðgunn Samuelsen
Landsstýriskvinna í almannamálum


text:
Í døgunum 22. - 25. august verður Torgið í SMS karmur um eina myndafram- sýning hjá norska fotografinum, Anders M. Leines.
Anders, sum er videojournalistur, fekk sum ungur Parkinson. Hann kundi als ikki sameina seg við myndirnar, sum brúktar vóru, tá tosað varð um fólk, sum hava Parkinson. Myndin, sum hann oftast sá, var hendan tekningin frá 1886 av einum gomlum sjúkum manni.
Hann setti sær fyri at geva eina rættari fatan av fólki við Parkinson, at tey eru líka ymisk sum øll onnur, eru sárbar, hava dreymar, eru virkin og taka lut. Og fór hann tí at taka myndir av yngri fólkum við Parkinson.
Framsýningin hevur verið í Europa og USA, og verður nú her heima hjá okkum.
Í samband við framsýningina skipa vit fyri galladøgurða fríggjakvøldi 24. august kl. 19 á Panorama á Hotel
Veitslan er fyri limir, avvarðandi og onnur áhugaði.
Íroknað prísin er sodavatn/vatn, kaffi og te. Høvi verður at keypa øl/vín afturvið matinum.


text:
Jens Hákun Leo
24.12.2016 - 16:20
Tíðindi > Uttanlands - Yvirgangur
Anis Amri, 24 ára gamli tunesiski maðurin handan yvirgangsatsóknina á einum jólamarknaði í Berlin mánakvøldið, sum kravdi 12 mannalív, hevði øll eyðkennini av einum manni, sum flýggjaði einsamallur.
Hetta sigur eitt høgtstandandi talsfólk innan italiensku serdeildina, ið hevur sum uppgávu at forða yvirgangi, sambært CNN.
Anis Amri varð skotin til deyða í Milano í Italia stutt eftir kl. 3 am, lokala tíð, í gjár, eftir at hann var byrjaður at skjóta eftir tveimum italienskum løgreglumonnum - Cristian Morio og Luca Scata.
Sambært hesum omanfyrinevnda høgtstandandi talsfólkinum sá tað út sum, Amri hevði pakkað í skundi. Hann hevði einans eitt sindur meira enn 1000 evrur uppi á sær (eitt sindur meira enn 7.500 krónur, red) og var í trimum pørum av buksum. Hann hevði onga fartelefon uppi á sær og heldur einki samleikaprógv, og tað einasta, hann hevði við sær í ryggsekkinum, var ein tannbust og barberskúm.
Myndugleikarnir í Italia kanna enn, hvørt Anis Amri framdi yvirgangsatsóknina í Berlin einsamallur ella í felagsskapi við aðrar Daesharar.
Í einum videobroti á einari heimasíðu, sum sympatiserar við Daesh, sæst Anis Amri svørja trúskap til leiðaran hjá Daesh, Abu Bakr al-Baghdadi, samstundis sum hann lovar, at ”vit vilja slakta krossfarararnar, sum bumba muslimar hvønn dag”.
Anis Amri kom, sambært italiensku løgregluni, til Milano klokkan eitt fríggjanáttina. Sambært italiensku tiðindastovuni kom hann til Italia við toki frá franska landslutinum Savoy. Hesi síðstu tíðindini eru tó enn ikki váttað av fronskum myndugleikum.
CNN skrivar, at Anis Amri varð av týsku fregnartænastuni mettur at vera ein av teimum mest vandamiklu islamistunum í Týsklandi undan yvirgangsatsóknini mánadagin.
Anis Amri kom upprunaliga til Italia í februar 2011 í kjalarvørrinum av arabiska várinum og sat í fongsli í Italia í trý og eitt hálvt ár, eftir at hann hevði fest eld í ein skúla og framt grovan harðskap í einari flóttafólkalegu. Eftir at hann varð leyslatin, kravdu italienskir myndugleikar, at hann skuldi verða sendur aftur til Tunesia, men sýttu tunesiskir myndugleikar fyri hesum vegna manglandi skjalafesting.
Anis Amri fekk hareftir boð um at fara úr Italia, og mistu myndugleikarnir hann eftir hetta úr eygsjón.


text:
Gjaldkort: Møguligt verður nú at rinda kontaktleyst við størri upphæddum
Í dag kanst tú við korti tínum rinda 'kontaktleyst' við handilskassan við upphæddum upp til 200 kr.
Nú verða broytingar á økinum, har ið hetta nándgjaldið hækkar til 350 kr.
Verksetingin fer soleiðis fram fyri ymsu kortsløgini:
1. februar 2018 : Dankort (eisini VisaDankort, um tú velur at rinda við Dankort-partinum)
Apríl 2018 : MasterCard, VisaDankort og onnur Visa kort
Gev gætur: Handilin skal dagføra sínar terminalar, fyri at broytingarnar skulu fáa virknað.
Vinarliga
Norðoya Sparikassi


text:
Summarfrítíðin 2016
04. Feb 2016
Stovnurin hevur summarfrí í viku 28. 29 og 30 frá 11. juli til 31. juli. Ì hesum tíðarskeiðið er Dagstovnurin í...
les meir
Operasjónleikur
25. Jan 2016
Vit fara við barnagarðsbørnunum Mikumorgunin 27. januar og bussur kemur eftir okkum kl 9.30 . Van der Graaff er ein operaleikbólkur...
les meir
Tilmelding til skúla
11. Jan 2016
Felagsinnskriving í Tórshavnar kommunalu skúlar, forskúla og frítíðarskúlar skúlaárið 2016/2017. Foreldur ella verjar, ið ætla at lata barn/børn fødd fyri 1. januar 2010 í 1....
les meir
Foreldragjald 2016
11. Des 2015
Tórshavnar kommuna hevur samtykt gjøldini fyri dagstovnaøkið í 2016. Og barnafamiljurnar hava nógv at gleða seg til. Tórshavnar kommuna ger systkinaavsláttarskipanina munandi einklari, tí nú...
les meir
Jólagudstænasta í Hoyvíkar kirkju 9.des
25. Nov 2015
Jólagudstænasta verður mikumorgunin 9.des kl. 10 í Hoyvíkar kirkju. Aftaná bjóðar...
les meir
Býlingshúsið í Maritugøtu opið ímillum jól og nýggjár
20. Nov 2015
Býlingshúsið í Maritugøtu hevur opið ímillum jóla og nýggjár. Freistin at tekna seg til er 27. nov. ...
les meir
Kunning
04. Nov 2015
Felags Jólahald verður leygardagin 05.des kl. 15-17 fyri børnum, systkjum og foreldrum Jólagudstænasta verður mikudagin 9.des í Hoyvíkar...
les meir
Foreldrafundur verður Mikukvøldi 28. okt
06. Okt 2015
Foreldrafundur verður Mikukvøldi 28. oktober kl. 19 við Rógva Thomsen “ Um happing á dagstovni “ Hvat...


text:
Tølini hjá Hagstovu Føroya fyri lønarútgjaldingar í 3. ársfjórðingi vísa, at vøksturin ikki hevur verið eins stórur sum áður, at kvinnurnar síggja ein vøkstur í lønarútgjaldingum, og at lønarútgjaldingarnar í eitt nú fiskivinnuni eru minkandi.
Í 3. ársfjórðingi vóru 2.290 milliónir útgoldnar í løn. Trendurin vísir, at seinasta árið hevur vøksturin í lønunum ikki verið eins stórur, sum áður.
Seinasta árið er stígur komin í lønargjaldingarnar hjá monnum og lønirnar standa í stað, meðan hjá kvinnum sæst ein javnur vøkstur.
Myndin niðanfyri vísir, at tað er í høvuðsvinnugreinabólkunum fiskivinna og øðrum ráevnisvinnum, at lønirnar eru minkandi, meðan í hinum vinnugreinabólkunum sæst ein lutfalsliga javnur vøkstur.
Sum sæst á myndini niðanfyri eru lønarútgjaldingarnar minkandi í Streymoy, Eysturoy og Norðoyggjum.


text:
Samtyktir frá bygdarráðsfundi mánadagin 6. mars 2017 kl. 18.00
Møtt til hendan fundin vóru: Mikkjal Sørensen, Andreas Berg, Sveinur Bech, Joan Vejhe
og Emily Poulsen.
1.
Semja er í bygdarráðnum um, at byggjast kann uppí á matr. nr. 144c eftir verandi byggilinju.
2.
Samtykt er at játtað stuðul til útferðina hjá dagtilhaldinum til Sandoynna.
Samtykt er at játtað stuðul, kr. 1.000,00 til Alzheimerfelagið.
Samtykt er ikki at játtað stuðul til útgávu av bók hjá Høgna Mohr.
Samtykt er ikki at játtað stuðul til ungdómsfótbólt hjá Royn.
3.
Kunnað var um skriv frá føroyskum sálarfrøðislesandi um sálarliga heilsu.
Kunnað var um skattainntøkuna fyri februar 2017 sum er kr. 735.091,00.
Porkeris Bygdarráð.